யாரு தப்பா காசு சம்பாதிச்சிருந்தாலும் ஐ . டி . கட்டியாகணும் . . . என்றார் விவேக் ஜெயராமன் . அவரது கருத்து எப்படிப்பட்டது ? அப்படி என்றால் . . . சசிகலாவின் உறவினர்கள் , நண்பர்கள் , உதவியாளர்கள் , வழக்கறிஞர்கள் , ஜோதிடர் என சசிகலாவுடன் தொடர்புடைய அனைவரின் வீடுகள் மற்றும் அலுவலகங்களில் கடந்த 5 நாட்களாக வருமான வரி சோதனை நடைபெற்றது . கடந்த 5 நாட்களாக , ஜெயா டிவி , ஜாஸ் சினிமாஸ் சிஇஓ விவேக் ஜெயராமன் வீட்டில் நடந்த சோதனை நேற்று மாலை முடிவடைந்தது . பின்னர் விவேக்கை விசாரணைக்காக வருமான வரித்துறையினர் அழைத்துச் சென்றனர் . இந்நிலையில் , இது குறித்து விளக்கம் அளிக்கும் வகையில் செய்தியாளர்களிடம் இன்று விவேக் பேசுவார் என்று பெரிய எதிர்பார்ப்பு ஏற்பட்டிருந்தது . அதன்படி , இன்று செய்தியாளர்களிடம் பேசிய விவேக் , ஜெயா டிவி மற்றும் ஜாஸ் சினிமாஸை கடந்த 2 ஆண்டுகளாக நிர்வகிக்கும் தன்னிடம் அங்கே கைப்பற்றப்பட்ட ஆவணங்கள் தொடர்பாக வருமான வரித்துறையினர் விசாரணை நடத்தியதாகவும் அதற்கான தெளிவான விளக்கத்தை , தான் அளித்ததாகவும் தெரிவித்தார் . மேலும் , திருமணத்தின் போது தனது மனைவிக்கு போட்ட நகை தொடர்பாக கேட்கப்பட்ட கேள்விகளுக்கும் தான் பதிலளித்ததாகவும் , இன்னும் 2 அல்லது 3 நாட்களில் மீண்டும் விசாரணைக்கு அழைக்க வாய்ப்புள்ளதாகவும் அப்போதும் வருமான வரித்துறைக்கு முழு ஒத்துழைப்பு அளிக்க தயாராக இருப்பதாகவும் தெரிவித்தார் . அதன் பின்னர் அவர் கூறியதுதான் ஹைலைட் . சாமானியர் முதல் அமைச்சர் வரை யாராக இருந்தாலும் தவறாக சம்பாதித்தால் வரி கட்டியே தீர வேண்டும் என்று ஒரு போடு போட்டார் . வருமான வரித் துறையைப் பொறுத்த வரை , அதற்கு முறையான அல்லது முறைகேடான வழிகளில் பணம் சம்பாதித்தல் என்ற வரைமுறை கிடையாது . வருமான வரித்துறைக்கு , எந்த வருமானமும் சரி , அது வரிகளுக்கு உட்பட்டது என்பதுதான் கொள்கை . அதன்படி அவர்கள் சோதனை மேற்கொண்டு , கிடைத்ததை வைத்து கேள்விகள் எழுப்பி , அதற்கு வரி கட்டப்பட்டிருந்தால் , அதனை ஏற்றுக் கொண்டு விடுவார்கள் . அவ்வகையில் , வருமான வரித்துறை விவகாரத்தில் எழுப்பப் படும் சந்தேக வருமானத்துக்கு வரி கட்டியிருந்தால் , நான் இதற்கு வரிகட்டியிருக்கிறேன் , எனவே இதில் இருந்து என்னை விடுவியுங்கள் என்று நீதிமன்றத்திலும் அணுகலாம் . ஆனால் , முன்னர் ஜெயலலிதா விவகாரத்தில் இதே போல் , நான் வருமான வரி கட்டியிருக்கிறேன் என்று அதில் இருந்து வெளியே வர முயன்றார் . இருப்பினும் , அவர் வரி ஏய்ப்பு கண்டறியப்பட்டு , அதற்கு அபராதம் விதிக்கப்பட்டு , பின்னர் வரி செலுத்தி , அதன் பின்னர் தான் வரி கட்டிவிட்டதாகக் கூறி , நீதிமன்றத்தில் தன்னை விடுவிக்குமாறு வேண்டினார் . அதுவும் நீதிமன்றத்தில் ஒப்புக் கொண்டு , நீதிமன்றம் சொன்னதன் பேரில் ! இருப்பினும் , வருமான வரித் துறை கணக்கிட்டு , வரி கட்டியிருப்பதை அதிகாரிகள் உறுதி செய்துவிட்டதானாலேயே கருப்புப் பணம் வெள்ளை ஆகிவிடாது . எனவே , அது கறுப்பா வெள்ளையா என்பதெல்லாம் வருமான வரித் துறையைப் பொறுத்தவரை கேள்வியில்லை . வரி கட்டப்பட்டிருக்கிறதா இல்லையா என்பதுதான் கேள்வி . இந்த ஒரு காரணத்தை மனத்தில் கொண்டுதான் , விவேக் , யாரு தப்பா காசு சம்பாதிச்சிருந்தாலும் ஐ . டி . கட்டியாகணும் . . . என்றார் . முறையாக சம்பாதிப்பவர்கள் , அல்லது சம்பளதாரர்கள் , வரி விலக்கு கோரி தாக்கல் செய்யும் படிவங்கள் மூலம் அவரவர் கணக்கை வருமான வரித் துறையிடம் கொடுத்து விடுவார்கள் . ஆனால் , இது போன்ற முறைகேடான விவகாரங்களில் வருமானம் ஈட்டுபவர்கள் , வரி கட்டி விட்டுத் தப்பி விடலாமே என்றுதானே நமக்குத் தோன்றும் . ஆனால் , வருமான வரித்துறை , தன் வேலையோடு நின்றுவிடாது . தங்கள் துறையின் சட்ட திட்டப் படி , வரி கட்டப்பட்டிருக்கிறதா என்று கணக்கிட்டுவிட்டு , அதன் பின்னர் , வருமானத்துக்கான மூல வழிகள் ( சோர்ஸ் ) குறித்து ஆராயும் . அதில் தங்களுக்கு திருப்திகரமான பதில்கள் பெறப்பட்டால் விட்டு விடும் . ஆனால் , முறைகேடான வழிகளில் பெறப்பட்ட வருமானத்துக்கு சரியான சோர்ஸ் காட்டப்படாத பட்சத்தில் அதனை அமலாக்கத்துறை வசம் தள்ளிவிடும் . அமலாக்கத்துறை , அதைத் தொடர்ந்து , ஊழல் கண்காணிப்புத் துறை , அன்னியச் செலாவணி பரிவர்த்தனை என பல துறைகளில் கேள்விக்கணைகள் துளைத்தெடுக்கப்படும் . எனவே வருமான வரித்துறையைப் பொறுத்த வரையில் விவேக் , இந்தக் கணக்குகளுக்கு முறையாக வரி கட்டியிருந்தால் , அதில் இருந்து தப்பித்துக் கொள்ளலாம் . ஆனால் , மற்ற துறைகளின் கிடுக்கிப் பிடி இறுகும் போது , பிரச்னையை அவர் எதிர்கொண்டாக வேண்டும் . வருமான வரித்துறையின் பிரிவு 64ல் கணக்கில் காட்டப்படாத வருமானம் குறித்து கூறப்பட்டிருக்கும் . கணக்கில் காட்டப்படாத பணம் என்பது குறித்து வரும்போது , பினாமி சொத்துக்கள் குறித்த சட்டப் பிரிவுகள் அதில் பாயும் . அதன்படி , பணம் யாருடையது , எப்படி வந்தது , யாருக்குச் சேர வேண்டியது அதன் தன்மை என்ன என்றெல்லாம் கேள்விக் கணைகள் பாயும் . உதாரணத்துக்கு இப்போது தினகரன் , சசிகலா ஆகியோரின் சொத்துகள் விவேக் தரப்பில் பினாமியாக வைக்கப் பட்டிருக்கிறது என்று கூறப்படுவதாக வைத்துக் கொள்வோம் . ஏற்கெனவே முந்தைய , ‘வருமானத்துக்குப் பொருந்தாத சொத்துகள் சேர்த்த’ விவகாரத்தில் சிறையில் உள்ள சசிகலாவின் மீதே மீண்டும் மீண்டும் அழுத்தம் பாயும் . சசிகலாவின் ஏற்கெனவே உள்ள இதே வழக்குகள் மீது , இந்த சோதனையில் கண்டறிந்த வருமானத்துக்குப் பொருந்தாத சொத்துகளும் சேர்க்கப்படக் கூடும் . அப்படி என்றாலும் , பினாமி சட்டப் பிரிவில் இவர்கள் மாட்டிக் கொள்வார்கள் . அதுமட்டுமல்ல , பண முறைகேடு , ஊழல் தடுப்புச் சட்டம் ஆகியவற்றில் இவர்கள் மேலும் சிக்கலில் மாட்டிக் கொள்வார்கள் .


ஸ்டாலினுக்கு எதிராக அழகிரி என்ற அஸ்திரத்தை ஏவ பாஜக திட்டமிட்டு வருகிறது . நாடாளுமன்றத் தேர்தலில் தமிழகத்தில் ஸ்டாலின் தலைமையில் வலுவான கூட்டணி அமைந்துள்ளது . தொடர்ந்து வெளியாகும் பல கருத்துகணிப்புகளிலும் தமிழகத்தில் திமுக கூட்டணி வெற்றிவாகை சூடும் என்றே தெரிவிக்கப்படுகிறது . தமிழகத்தில் காங்கிரஸ் இடம்பெறும் கூட்டணி வலுவடைய கூடாது என்பதே பாஜகவின் எண்ணம் . திமுக கூட்டணிக்கு எதிராக வலுவான கூட்டணியைக் கட்டமைக்கும் வேலைகளையும் திரைமறைவில் பாஜக தலைமை செய்து வருகிறது . நாடாளுமன்றத்தில் காங்கிரஸ் கட்சியும் அதன் கூட்டணி கட்சிகளும் அதிக இடங்களில் வெல்வதைத் தடுத்தால்தான் , மீண்டும் பாஜக எளிதாக ஆட்சி அமைக்க முடியும் . தமிழகத்தில் காங்கிரஸ் இடம்பெற்றுள்ள கூட்டணி வலுவாக இருப்பதை அந்தக் கட்சியால் ரசிக்க முடியவில்லை . அதற்கேற்ப வலுவான கூட்டணி அமைக்கும் முயற்சியில் இறங்கியுள்ள பாஜக , திமுக கூட்டணியைப் பலவீனப்படுத்தும் முயற்சியிலும் இறங்கியுள்ளது . அதன் ஒரு பகுதியாக அழகிரியை ஸ்டாலினுக்கு எதிராகப் பேச வைக்கும் உத்தியும் ஒன்று . கருணாநிதி உயிருடன் இருந்தபோதே 2014 நாடாளுமன்றத் தேர்தலில் , திமுகவுக்கு எதிராக பல கருத்துகளை அழகிரி வெளிப்படுத்தினார் . திமுகவுக்கு எதிராகப் போட்டியிட்ட பாஜக கூட்டணி கட்சியினர் சந்தித்தபோது அவர்களுக்கு ஆசி வழங்கி அனுப்பினார் . கருணாநிதி இருந்தபோதே இதையெல்லாம் செய்த அழகிரிக்கு , ஸ்டாலினுக்கு எதிராக இதை செய்வது பெரிய விஷயமில்லை . மேலும் ஸ்டாலின் இருக்கும்வரை திமுக வெற்றி பெறாது என்ற இமேஜை தொடர்ந்து தக்க வைக்க அழகிரியும் விரும்புகிறார் . பொதுவாக ஸ்டாலினுக்கு எதிராக அழகிரி பேசும் பேச்சுகள் ஊடகங்களில் முக்கியத்துவம் பெறுவதால் , அதை வைத்தே ஸ்டாலினுக்கு குடைச்சல் கொடுக்க வேண்டும் என்பதுதான் தற்போது பாஜக எடுத்துள்ள முடிவு . இதற்கிடையே அழகிரியை பாஜகவில் சேர்க்கவும் முயற்சிகள் மேற்கொள்ளப்பட்டுவருவதாகத் தகவல்கள் வெளியாகி வருகின்றன . அழகிரி பாஜகவில் இணைந்தால் , அத்தோடு திமுக தொண்டர்களிடமிருந்து அவர் முற்றிலும் விலக நேரிடும் . மாறாக , தற்போதைய நிலையிலேயே ஸ்டாலினுக்கு எதிராக அழகிரியைப் பயன்படுத்த வேண்டும் என்றே பாஜக விரும்புகிறது . இதையெல்லாம் மனதில் வைத்தே ஸ்டாலினுக்கு எதிராக அழகிரி என்ற அஸ்திரத்தை பாஜக வீசும் என்று எதிர்பார்க்கப்படுகிறது .


இரண்டாயிரம் ரூபாய் பணக்கட்டுகளுடன் பிடிபட்ட விஷாலை , வருமான வரித்துறை அதிகாரிகள் விசாரணை செய்வது போன்ற வீடியோ சமூக வலைதளங்களில் வைரலாக பரவி அதிர்ச்சியை ஏற்படுத்தியுள்ளது . . கடந்த மாதம் நடிகர் விஷாலின் , விஷால் பிலிம் பேக்ட்ரி அலுவலகத்தில் வருமான வரித் துறை அதிகாரிகள் அதிரடியாக ரெய்டு நடத்தியதோடு ஊழியர்களிடம் பிடித்தம் செய்த டிடிஎஸ் பணம் 50 லட்சதம் ரூபாயை முறையாக செலுத்தாதது கண்டுபிடிக்கப்பட்டது . அது குறித்து விஷால் நேரடி விளக்கமளிக்க வேண்டும் என நோட்டிஸ் அனுப்பப்பட்டது . ஆனால் விஷாலுக்குப் பதிலாக அவருடைய ஆடிட்டர் விளக்கமளித்தார் . மேலும் அந்த தொகையை இரண்டு மூன்று தவணையாக கட்டிவிடுவதாக உறுதியளிக்கப்பட்டது . இதனையடுத்து அந்த விவகாரம் முடிவுக்கு வந்தது . நடிகர் விஷால் மத்திய , மாநில அரசுகளுக்கு எதிராக விவசாயிகள் பிரச்சினை , கந்துவட்டி , குழந்தைகள் மரணம் என்று பல பிரச்சினைகள் குறித்து கருத்துக்கள் கூறி வருவதால் தான் அவரது அலுவலகத்தில் ரெய்டு நடத்தப்பட்டதாக தகவல்கள் வெளியாகின . அண்மையில் நடைபெற்ற திரைப்பட விழா ஒன்றில் பேசிய நடிகர் கார்த்தி , “விரைவில் நடிகர் விஷால் அரசியலுக்கு வருவார் என கொளுத்திப் போட்டார் . இந்நிலையில் நடிகர் விஷால் கட்டுக் கட்டாக இரண்டாயிரம் ரூபாய் நோட்டுகளுடன் பிடிபட்டு , அதிகாரிகள் அவரிடம் விசாரணை நடத்திவருவது போன்ற வீடியோ காட்சி வலைதளங்களில் பரவிவந்தது . இதனால் அதிர்ச்சி அடைந்த ரசிகர்கள் பதறிப்போயுள்ளனர் . ஏற்கனவே தமிழகத்தில் நடைபெற்ற வருமான வரித்துறை சோதனையால் பரபரப்பான தமிழகத்தில் மேலும் ஒரு ரெய்டா என ரசிகர்கள் கேள்வி எழுப்புயுள்ளனர் ஆனால் இரும்புத்திரை படத்தின் புரமோஷனுக்காக வேண்டுமென்றே படக்குழு செய்த காரியம் இதுவென்று தெரியவந்தது . விஷால் , சமந்தா நடிப்பில் இரும்புத்திரை படத்தின் இறுதிக் கட்ட படப்பிடிப்பு அக்டோபர் 29 தேதி ஆரம்பித்தது . அந்த படத்தின் கிளைமாக்ஸ் சண்டைக்காட்சி தற்போது சென்னையில் படமாக்கப்பட்டு வருகிறது . இந்த படப்பிடிப்பு தளத்தில் அந்த ரூபாய் நோட்டுகள் கண்டுபிடிக்கப்பட்டதை அந்த வீடியோ காட்சி தெளிவுபடுத்தியுள்ளது . 51 வினாடிகள் கொண்ட இந்த வீடியோ பதிவின் முதல் 30 வினாடிகள் விஷால் பெரும் தொகையுடன் வருமான வரித் துறை அதிகாரிகளிடம் மாட்டிக்கொண்டது போன்று நாம் அனைவரையும் நம்ப வைத்தாலும் அதன் பின்னர் அந்த பதிவில் நடிகர் அர்ஜுன் குறுக்கிடும்போது தான் அது ஒரு பிராங்க் வீடியோ என்று உணரமுடிகிறது . இந்த வீடியோ குறித்து விஷால் தரப்பில் , “இந்த வீடியோ இரும்புத்திரை படத்தை விளம்பரப்படுத்தும் நோக்கில் எடுக்கப்பட்டது . மற்றபடி எதுவுமில்லை” என்று கூறினார் .


இங்கிலாந்துக்கு எதிரான நான்காவது டெஸ்ட் போட்டியில் டக் அவுட்டான ரிஷப் பண்ட் , மோசமான சாதனை ஒன்றை ரெய்னா மற்றும் இர்ஃபான் பதானுடன் பகிர்ந்துள்ளார் . இங்கிலாந்துக்கு எதிரான 5 போட்டிகள் கொண்ட டெஸ்ட் தொடரில் 2 - 1 என இங்கிலாந்து முன்னிலை வகிக்கிறது . நான்காவது டெஸ்ட் போட்டி நடந்துவருகிறது . இந்த தொடரின் மூன்றாவது டெஸ்ட் போட்டியில் அறிமுகமான இளம் வீரர் ரிஷப் பண்ட் , சிக்ஸருடன் ரன் கணக்கை தொடங்கி மிரட்டினார் . இரண்டாவது இன்னிங்ஸில் சரியாக ஆடவில்லை . தற்போது சவுத்தாம்ப்டனில் நடந்துவரும் நான்காவது டெஸ்ட் போட்டியில் இங்கிலாந்து அணி முதல் இன்னிங்ஸில் 246 ரன்கள் எடுத்தது . இதையடுத்து ஆடிய இந்திய அணி புஜாராவின் அபார சதத்தால் 273 ரன்கள் எடுத்தது . ரிஷப் அறிமுகமான மூன்றாவது டெஸ்டின் முதல் இன்னிங்ஸில் இரண்டாவது பந்திலேயே சிக்ஸர் அடித்து ரன் கணக்கை தொடங்கினார் . ஆனால் இந்த இன்னிங்ஸில் 29 பந்துகளை எதிர்கொண்டு ரன் ஏதும் எடுக்காமலேயே டக் அவுட்டாகி வெளியேறினார் . இதன்மூலம் டெஸ்ட் கிரிக்கெட்டில் அதிக பந்துகளை எதிர்கொண்டு ரன் எடுக்காமல் அவுட்டான இந்திய வீரர்களின் பட்டியலில் ரெய்னா மற்றும் இர்ஃபான் பதானுடன் இணைந்துள்ளார் . 2005ம் ஆண்டு பாகிஸ்தானுக்கு எதிரான போட்டியில் இர்ஃபான் பதானும் 2011ம் ஆண்டு இங்கிலாந்துக்கு எதிரான டெஸ்டில் ரெய்னாவும் 29 பந்துகளை சந்தித்து ரன் எடுக்காமல் அவுட்டாகினர் . அதே 29 பந்துகளில் ரன் எடுக்காமல் அவுட்டாகி , இர்ஃபான் பதான் , ரெய்னாவுடன் ரிஷப் பண்ட்டும் இணைந்துள்ளார் .


எடப்பாடி பழனிசாமி செய்தியாளர் சந்திப்பை பாதியில் கட் செய்துவிட்டு விமான நிலையத்தில் நடிகர் ரஜினி செய்தியாளர்களை சந்தித்ததை நேரலையில் ஒளிபரப்பிய ஊடகங்கள் மீது முதலமைச்சர் அலுவலகம் செம கடுப்பில் இருப்பதாக தகவல் வெளியாகியுள்ளது . முதலமைச்சர் எடப்பாடி பழனிசாமி மீதான நெடுஞ்சாலைத்துறை டெண்டர் முறைகேடு வழக்கை சி . பி . ஐ விசாரிக்க கடந்த வாரம் உயர்நீதிமன்றம் உத்தரவிட்டது . அதன் பிறகு செய்தியாளர்களை சந்திக்காமல் முதலமைச்சர் எடப்பாடி பழனிசாமி சந்தித்து வந்தார் . விழுப்புரம் அருகே நடைபெற்ற பொதுக்கூட்டத்தில் பேசிய போது சி . பி . ஐ வழக்கை எதிர்கொள்ள தயார் என்று அறிவித்ததோடு எடப்பாடி பழனிசாமி அமைதி காத்து வந்தார் . இந்த நிலையில் தான் முதலமைச்சர் எடப்பாடி பழனிசாமி சேலத்திற்கு சென்று இருந்தார் . அங்கு ஓமலூரில் முதலமைச்சரின் செய்தியாளர் சந்திப்பிற்கு ஏற்பாடு செய்யப்பட்டிருந்தது . இதனால் சேலத்தில் இருந்து தமிழ் செய்தி சேனல்கள் அனைத்தும் தங்களது லைவ் வெகிகிள் மற்றும் லைவ் பேக்குகளை ஓமலூருக்கு அவசர அவசரமாக அனுப்பி வைத்தன . காலை 11.45 மணி அளவில் சரியாக எடப்பாடி பழனிசாமி செய்தியாளர்களை சந்தித்தார் . அப்போது தன் மீது ஸ்டாலின் கூறிய குற்றச்சாட்டுகளுக்கு முதலமைச்சர் பதில் அளித்துக் கொண்டிருந்தார் . மேலும் நெடுஞ்சாலைத்துறை டெண்டரில் எவ்வித முறைகேடும் இல்லை என்பதற்கும் விரிவாக பதில் அளித்துக் கொண்டிருந்தார் . அந்த சமயத்தில் சரியாக 11.50 மணிக்கு நடிகர் ரஜினிகாந்த் பேட்ட படப்பிடிப்பை முடித்துவிட்டு விமானம் மூலம் சென்னை விமானநிலையத்திற்கு வந்திருந்தார் . அவரும் செய்தியாளர்களை சந்திக்க முன்னனி தொலைக்காட்சிகள் அனைத்தும் எடப்பாடி பழனிசாமியின் செய்தியாளர் சந்திப்பை உடனடியாக கட் செய்தன . மேலும் ரஜினியின் பேட்டியை நேரலையாக ஒளிபரப்ப ஆரம்பித்தன . ரஜினி பேட்டி கொடுத்துவிட்டு சென்ற பிறகு மீண்டும் எடப்பாடி பழனிசாமியின் பேட்டியை நேரலையாக கொடுக்க ஆரம்பித்தன . என்ன தான் ரஜினி பிரபலமானவராக இருந்தாலும் முதலமைச்சர் ஒருவரின் பேட்டியை கட் செய்துவிட்டு அவரது பேட்டியை எப்படி ஒளிபரப்பலாம் என்று பி . ஆர் . ஓக்கள் பலரும் செய்தி தொலைக்காட்சிகளின் நிர்வாக பொறுப்புகளில் உள்ளவர்களை தொடர்பு கொண்டு காய்ச்ச ஆரம்பித்துவிட்டனர் . மேலும் இதே போல் முதலமைச்சரை அவமதிப்பது போல் இனியும் நடந்து கொண்டால் எந்த சலுகையையும் எங்களிடம் எதிர்பார்க்க வேண்டாம் என்று முதலமைச்சர் அலுவலக அதிகாரிகளும் ஊடக அதிபர்களை தொடர்பு கொண்டு பேசியதாகவும் சொல்லப்படுகிறது .


கருணாநிதி நினைவேந்தல் கூட்டத்துக்கு அமித்ஷா வராத கோபத்தில் தான் விரக்தியின் உச்சத்தில் திமுக தலைவர் ஸ்டாலின் பேசியுள்ளார் என்று தினகரன் விமர்சனம் செய்துள்ளார் . சென்னை விமான நிலையத்தில் செய்தியாளர்களுக்கு பேட்டியளித்த தினகரன் புதியதாக பொறுப்பேற்றுள்ள திமுக தலைவர் ஸ்டாலின் மற்றும் அமைச்சர்கள் குறித்து கடுமையாக சாடியுள்ளார் . அதிமுகவில் தொடர்ந்து உட்கட்சி பூசல்கள் அதிகரித்து வருகிறது . ஆட்சி , அதிகாரம் இருப்பதால் அவர்கள் ஒற்றுமையாக இருப்பதை போல் வெளி உலகத்துக்கு காட்டிக்கொள்கின்றனர் என்றார் . இந்த ஆட்சி விரைவில் தூக்கி ஏறியப்படும் . ஆட்சி போனதும் அவர்கள் அனைவரும் நெல்லிக்காய் போல் சிதறி ஓடிவிடுவார்கள் . திருவாரூர் மற்றும் திருப்பரங்குன்றம் இடைத்தேர்தலில் நாங்கள் தான் வெற்றி பெறுவோம் என்று அதிமுக அமைச்சர்கள் கூறி வருவது நகைச்சுவையாக உள்ளது . தற்போது காமெடி நடிகர் வடிவேல் அதிகமாக திரைப்படங்களில் நடிப்பதில்லை . எனவே அவர் இல்லாத குறையை தமிழக அமைச்சர்கள் போக்கிக்கொண்டு இருக்கின்றனர் . வருகின்ற இடைத்தேர்தலில் அதிமுக டெபாசிட் இழப்பது உறுதி என்று தெரிவித்துள்ளார் . இந்த ஆட்சி பறிபோனதும் புகலிடம் தேடி எங்களிடம் வந்தால் அவர்களை நாங்கள் ஏற்க மாட்டோர் என்று கூறினார் . மேலும் மறைமுகமாக பாஜகவுடன் கூட்டணி வைக்க பார்த்தனர் . ஆனால் அந்த கூட்டணி அமையவில்லை . ஆகையால் தமிழகத்தில் காவி மயம் என திமுக தலைவர் பேசுவது , விரக்தியின் விளிம்பில் இருப்பதை காட்டுகிறது என்று கூறியுள்ளார் .


பெரம்பலூரில் நடைபெற்ற மாநில அளவிலான பாட்மிண்டன் போட்டியில் மார்த்தாண்டம் நேசமணி கல்லூரி மாணவி முதலிடம் பெற்றார் . எம் . ஜி . ஆர் நூற்றாண்டு விழாவை முன்னிட்டு , பெரம்பலூர் ஸ்ரீ சாரதா மகளிர் கலை மற்றும் அறிவியல் கல்லூரி விளையாட்டு மைதானத்தில் மாநில அளவிலான பாட்மிண்டன் போட்டி புதன்கிழமை நடைபெற்றது . இதில் , தமிழகத்தின் 11 மாவட்டங்களைச் சேர்ந்த கல்லூரி மாணவிகள் கலந்து கொண்டனர் . தாரணி இரண்டாம் இடமும் , கிருஷ்ணகிரி அதியமான் கலை மற்றும் அறிவியல் கல்லூரி மாணவி எம் . சரண்யா மூன்றாம் இடமும் பெற்றனர் . பின்னர் , மாநில அளவில் சிறப்பிடம் பெற்ற மாணவிகளுக்கு கேடயமும் , சான்றிதழ்களும் வழங்கப்பட்ட இந்தப் போட்டிக்கு ஸ்ரீராமகிருஷ்ணா கல்வி நிறுவனங்களின் தாளாளர் எம் . சிவசுப்பிரமணியம் தலைமை தாங்கினார் . கல்லூரி முதல்வர் சுபலெட்சுமி முன்னிலை வகித்தார் . சிறப்பிடம் பெற்றவர்களுக்கு பரிசு வழங்கி , ஸ்ரீராமகிருஷ்ணா கல்வி நிறுவனங்களின் செயலர் எம் . எஸ் . விவேகானந்தன் பாராட்டுகளைத் தெரிவித்தார் . சூரியா , எச் . ரம்யா ஆகியோர் போட்டிக்கான ஏற்பாடுகளை செய்திருந்தனர் .


மறைந்த முதல்வர் ஜெயலலிதா வாழ்ந்த போயஸ் கார்டன் வீட்டில் சோதனை நடத்தப்படுவதை வேடிக்கை பார்த்துக்கொண்டிருக்கும் பழனிசாமியும் பன்னீர்செல்வமும் இனிமேல் ஜெயலலிதாவின் ஆட்சி என்று கூறமுடியாது என தினகரன் தெரிவித்துள்ளார் . கடந்த 9 - ம் தேதி முதல் 6 நாட்களுக்கு சசிகலாவின் குடும்பத்தினர் , உறவினர்கள் , நண்பர்கள் , உதவியாளர்கள் என சசிகலாவுடன் தொடர்புடைய அனைவரின் வீடுகள் மற்றும் நிறுவனங்களிலும் வருமான வரி சோதனை நடத்தப்பட்டது . இந்த சோதனையில் பல்வேறு ஆவணங்கள் சிக்கின . ஜெயலலிதாவின் உதவியாளர் பூங்குன்றனிடம் வருமான வரித்துறையினர் விசாரணை நடத்தியிருந்தனர் . அதனடிப்படையில் , போயஸ் கார்டனில் உள்ள ஜெயலலிதாவின் வீட்டில் உள்ள பூங்குன்றன் அறையில் வருமான வரித்துறையினர் நேற்றிரவு அதிரடி சோதனை நடத்தினர் . பூங்குன்றன் அறை மற்றும் சசிகலாவின் அறை ஆகியவற்றில் வருமான வரித்துறையினர் சோதனை நடத்தினர் . இந்த சோதனையின்போது , 2 லேப்டாப்கள் மற்றும் 2 பென் டிரைவ்களை வருமான வரித்துறையினர் எடுத்து சென்றதாக விவேக் தெரிவித்தார் . ஜெயலலிதாவின் வீட்டில் வருமான வரித்துறையினர் சோதனை நடத்தியதற்கு கடும் கண்டனத்தை டுவிட்டரில் தினகரன் பதிவிட்டிருந்தார் . ஆட்சியையும் பதவியையும் காப்பாற்ற பழனிசாமியும் பன்னீர்செல்வமும் இன்னும் எத்தனை துரோகங்கள் செய்யக் காத்திருக்கிறார்களோ ? எனவும் ஜெயலலிதாவின் ஆன்மாவுக்கு செய்யப்படும் துரோகத்தின் பின்னணியில் இருக்கும் பழனிசாமியும் பன்னீர்செல்வமும் அதிமுகவின் தொண்டர்களுக்கு பதில் சொல்லியே தீர வேண்டும் என டுவிட்டரில் பதிவிட்டிருந்தார் . இந்நிலையில் , செய்தியாளர்களிடம் பேசிய தினகரன் , ஜெயலலிதாவின் வீட்டில் சோதனை நடத்துவதை வேடிக்கை பார்த்துக்கொண்டிருக்கும் பழனிசாமியும் பன்னீர்செல்வமும் இனிமேல் ஜெயலலிதாவின் ஆட்சியை நடத்துவதாகக் கூறக்கூடாது என தெரிவித்தார் . வருமான வரி சோதனை நடத்தப்படுவதால் குற்றவாளி என்று கூறிவிட முடியாது . ஜெயலலிதாவின் வீட்டில் நடத்தப்படும் சோதனையில் அரசியல் சதி இருக்கிறது . அன்புநாதன் , சேகர் ரெட்டி வீடுகளில் கைப்பற்றப்பட்ட டைரியில் குறிப்பிடப்பட்டவர்களின் வீட்டில்தான் சோதனை நடத்த வேண்டும் . சேகர் ரெட்டியில் வீட்டில் இருந்ததைப்போல தங்க குவியலோ வைரகுவியலோ போயஸ் கார்டன் வீட்டில் இல்லை . பாழாகிப்போன 2 லேப்டாப்புகளை மட்டுமே வருமான வரித்துறையினர் எடுத்து சென்றுள்ளனர் . ஜெயலலிதாவின் சிகிச்சையின்போது எடுக்கப்பட்ட வீடியோ ஆதாரம் உள்ளதாக எங்கள் உறவினர் ஒருவர் கூறியதால் அதை நான் ஒப்புக்கொண்டேன் . ஆனால் அதை எடுப்பதற்காகத்தான் இந்த சோதனை நடத்தப்பட்டதாக கருதவில்லை என தினகரன் தெரிவித்தார் .


ஜெயலலிதாவின் அதிகார நிழலில் நின்றபடி சசிகலா சேர்த்த சொத்துக்களை இப்போது ஏழரை நாட்டு ! . . . இல்லையில்லை எழுபதரை நாட்டு சனியே போட்டு ஆட்டமாய் ஆட்டுகிறது . சசி - தினாவின் சொத்துக்களை கடந்த ஐந்து நாட்களாக வருமான வரித்துறை ரெய்டு வெச்சு செய்து கொண்டிருக்கிறார்கள் . இதில் கோடநாடிலிருக்கும் கொடநாடு எஸ்டேட் மற்றும் கர்சன் எஸ்டேட் இரண்டும் அடக்கம் . இந்நிலையில் கோடநாடு எஸ்டேட்டை ஜெயலலிதாவுக்கு விற்ற கிரேக் ஜோன்ஸின் மகன் , பீட்டர் கிரேக் ஜோன்ஸ் ‘அடிமாட்டு விலையில் எங்களிடமிருந்து வாங்கப்பட்ட கோடநாடு எஸ்டேட்டை மீட்க வழக்கு தொடர்வேன் . தேவைப்பட்டால் மத்திய அரசின் உதவியை நாடுவேன் . ’ என்று சவால் விட்டுள்ளார் . அவர் “பிரிட்டனை சேர்ந்த நாங்கள் எங்கள் தந்தை கிரேக் ஜோனுடன் கோத்தகிரி வந்தோம் . 1975 - ல் கோத்தகிரியிலுள்ள கோடநாடு டீ எஸ்டேட்டை வாங்கினோம் . வர்த்தக தேவைக்காக சில வங்கிகளில் கடன் வாங்கினோம் . கடனை அடைக்க , கோடநாடு எஸ்டேட்டை விற்க முயன்றோம் . அப்போது சசிகலா மற்றும் ராமசாமி உடையார் குடும்பத்தை சேர்ந்தவர்கள் எங்களை அணுகி விலை கேட்டனர் . இது தொடர்பாக 5 முறை பெங்களூருவில் பேச்சு நடந்தது . அதில் இரண்டு முறை நானும் பங்கேற்றேன் . பேச்சுவார்த்தையின் போது சசி தரப்பு விதித்த சில நிபந்தனைகளை நாங்கள் ஏற்கவில்லை . ஆனால் அவர்கள் வர்புறுத்தினர் . எனவே எஸ்டேட்டை விற்க முடியாது என்றோம் . உடனே எங்களுக்கு மிரட்டல் விடுத்தனர் . இது தொடர்பாக பெங்களூரு போலீஸில் புகார் அளித்தோம் . பின்னர் அதை வாபஸ் பெற்றோம் . பின் மீண்டும் விற்பனை பேச்சுவார்த்தை அவர்களுடன் ஆரம்பமானது . எஸ்டேட்டின் விலையாக 9.5 கோடி ரூபாய் கூறினேன் . ஆனால் அவர்களோ 7.5 கோடி ரூபாய் தருவதாக கூறினர் . பின் வங்கியிலிருந்த எங்களின் கடன்களை அடைப்பதாகவும் உறுதி தந்தனர் . இதை நம்பி எஸ்டேட்டை விற்க முன்வந்தோம் . முதலில் இந்த எஸ்டேட்டை உடையார் குடும்பத்தினருக்கு கைமாற்றினர் . பின் குறுகிய காலத்தில் மீண்டும் 7.6 கோடி ரூபாய் மதிப்பில் சசிகலா குடும்பத்துக்கு கோடநாடு எஸ்டேட் கைமாறியதாக தெரிய வந்தது . எங்களுக்கு வாக்கு தந்தபடி வங்கி கடனையும் அடைக்கவில்லை . இந்த எஸ்டேட் நட்டத்தில் விற்கப்பட்டது எங்கள் குடும்பத்தை வாட்டியது , கூடவே கடன் விஷயத்திலும் ஏமாற்றப்பட்டதால் வருந்தினோம் . 2008 - ல் எங்கள் அப்பா இறந்தார் . இந்த நிலையில் ஜெயலலிதா இறந்து , சசிகலாவும் சிறையில் இருக்கிறார் . இப்போது ஒரு வழக்கில் அரசே இந்த எஸ்டேட்டை பறிமுதல் செய்ய உள்ளதாகவும் தகவல்கள் வெளியாகி உள்ளது . எங்களிடமிருந்து மிரட்டி வாங்கிய எஸ்டேட்டை மீட்க மத்திய அரசை நாடப்போகிறேன் . வழக்கு தொடரும் ஆலோசனையும் நடக்கிறது . ” என்று தொடை தட்டியுள்ளார் . ஜூனியர் ஜோன்ஸின் இந்த அறைகூவல் சிறையிலிருக்கும் சசியின் காதுகள் வரை போயிருக்கிறதாம் . அவர் சில யோசனைகளை தந்திருக்கிறாரம் தன் டீமிடம் . என்னாகுமோ ! ஏதாகுமோ ? !


சென்னை ஓபன் சேலஞ்சர் டென்னிஸ் போட்டியில் இந்தியாவின் யூகி பாம்ப்ரி மற்றும் ஆஸ்திரேலியாவின் ஜோர்டான் தாம்சன் ஆகியோர் கலந்து கொள்கின்றனர் . சென்னையில் வரும் 12 - ஆம் தேதி தொடங்கும் சென்னை ஓபன் சேலஞ்சர் டென்னிஸ் போட்டியில்இந்தியாவின் யூகி பாம்ப்ரி மற்றும் ஆஸ்திரேலியாவின் ஜோர்டான் தாம்சன் ஆகியோர் கலந்து கொள்கின்றனர் . இதில் உலகின் 94 - ஆம் நிலை வீரரான தாம்சன் போட்டித் தரவரிசையில் முதலிடத்திலும் , உலகின் 111 - ஆம் நிலை வீரரான பாம்ப்ரி 2 - ஆவது இடத்தில் இருப்பதாக தமிழ்நாடு டென்னிஸ் சங்கம் தெரிவித்துள்ளது . ஸ்பெயினின் மார்செல் கிரானோலர்ஸ் போட்டித் தரவரிசையில் 3 - வது இடமும் , தென் கொரியாவின் சூன்வூ குவோன் 4 - வது இடமும் வழங்கப்படலாம் . இந்தப் போட்டியில் இதர இந்தியர்களான சாகேத் மைனேனி , சுமித் நாகல் , பிரஜனேஷ் கன்னேஸ்வரன் ஆகியோர் பிரதான சுற்றுக்கு தகுதிபெற்றுள்ளனர் . அவர்கள் தவிர , மேலும் 4 இந்தியர்களுக்கு வைல்டு கார்டு வாய்ப்பு மூலம் நேரடி பிரதான சுற்று வாய்ப்பு வழங்கப்படவுள்ளது . இப்போட்டிக்கான தகுதிச்சுற்றுகள் வரும் 10 - ஆம் தேதி தொடங்குகிறது . இறுதி ஆட்டம் 17 - ஆம் தேதி நடைபெறுகிறது என்பது குறிப்பிடத்தக்கது .


கவுண்டி கிரிக்கெட்டில் லன்காஷைர் அணியின் கேப்டன் டேன் விலாஸ் துரதிர்ஷ்டவசமாக பரிதாபமாக ரன் அவுட்டானார் . இங்கிலாந்தில் கவுண்டி போட்டிகள் நடந்துவருகின்றன . அதில் டிவிஷன் 1ல் லன்காஷைர் மற்றும் வோர்செஸ்டெர்ஷைர் அணிகளுக்கு இடையேயான போட்டி நடந்துவருகிறது . இதில் முதலில் பேட்டிங் செய்த வோர்செஸ்டெர்ஷைர் அணி முதல் இன்னிங்ஸில் 222 ரன்களுக்கு ஆல் அவுட்டானது . இதையடுத்து முதல் இன்னிங்ஸை ஆடிய லன்காஷைர் அணி 161 ரன்களுக்கே ஆல் அவுட்டானது . 61 ரன்கள் முன்னிலையுடன் இரண்டாவது இன்னிங்ஸை ஆடிய வோர்செஸ்டெர்ஷைர் அணி இரண்டாவது இன்னிங்ஸில் 252 ரன்கள் அடித்து ஆட்டமிழந்தது . 314 ரன்கள் என்ற இலக்கை லன்காஷைர் அணி விரட்டுகிறது . இந்த போட்டியில் லன்காஷைர் அணியின் முதல் இன்னிங்ஸ் பேட்டிங்கில் , அந்த அணியின் தொடக்க வீரர் அலெக்ஸ் டேவிஸும் கேப்டன் விலாஸும் களத்தில் இருந்தபோது , ஜோஷ் டங்க் வீசிய பந்தை டேவிஸ் அடிக்க , அது பவுலருக்கு நேராக வந்தது . பவுலர் பந்தை கண்டு காலைத் தூக்க , அந்த பந்து அவரது காலில் பட்டு ஸ்டம்பை தாக்கியது . அந்த நேரத்தில் கிரீஸை விட்டு வெளியே நின்றதால் விலாஸ் அவுட்டானார் . துரதிர்ஷ்டவசமான முறையில் விக்கெட்டை இழந்தார் விலாஸ் . இதனால் விலாஸும் டேவிஸும் அதிருப்தி அடைந்தனர் . அதேநேரத்தில் ரொம்ப கஷ்டப்படாமல் விக்கெட்டை வீழ்த்தியதை வோர்செஸ்டெர்ஷைர் அணி கொண்டாடியது . இந்த விக்கெட்டின் வீடியோ , கவுண்டி கிரிக்கெட் டுவிட்டர் பக்கத்தில் பகிரப்பட்டுள்ளது . இதுபோன்ற விக்கெட்டுகள் எல்லாம் அரிதினும் அரிதானவை . அதிலும் பந்து காலில் பட்டு சரியாக ஸ்டம்பில் அடிப்பது என்பது மிகவும் அரிது . விலாஸின் விக்கெட் விசித்திரமான ஒன்றுதான் .


பெட்ரோல் VS ஜிஎஸ்டி . . ! இன்று மாலை முக்கிய முடிவு எடுக்கும் மோடி . . ! ஜிஎஸ்டி கவுன்சிலின் 22வது கூட்டம் டெல்லியில் அருண்ஜெட்லி தலைமையில் தொடங்கி நடைபெற்று வருகிறது . பெட்ரோலிய பொருட்களை ஜிஎஸ்டி வரம்புக்குள் கொண்டு வருவது குறித்து இன்று ஆலோசனை நடைபெற உள்ளது என்பது குறிப்பிடத்தக்கது ஜிஎஸ்டி வரம்புக்குள் பெட்ரோல் , டீசல் வந்தால் பெட்ரோல் , டீசல் மீதான விலை குறையும் என்பது குறிப்பிடத்தக்கது . இதனை தொடர்ந்து இது குறித்த முக்கிய ஆலோசனைகள் இன்று மாலை நடைபெற உள்ளன . மேலும் , வணிகர்களுக்கு தேவையான அனைத்து வசதியையும் , அவர்களது கோரிக்கையையும் , வரியை எளிதில் செலுத்துவதற்கான சிறப்பு முறையையும் துரித படுத்த ஜிஎஸ்டி கவுன்சிலுக்கு பிரதமர் மோடி பரிந்துரை செய்துள்ளார் பெட்ரோல் , டீசல் மீதான விலையை மத்திய அரசுக்கு சொந்தமான எண்ணெய் நிறுவனங்கள் 15 நாட்களுக்கு ஒரு முறை மாற்றியமைத்து வந்தது . ஆனால் கடந்த ஜூன் மாதம் முதல் தினமும் பெட்ரோல் , டீசல் விலை நிர்ணயம் செய்யப்பட்டு வருகிறது . இதனால் இதுவரை பெட்ரோலும் , டீசலும் லிட்டருக்கு சுமார் பத்து ரூபாய் வரை அதிகரித்து இருக்கிறது . எனவே இதை கைவிட வேண்டும் என்ற கோரிக்கை நுகர்வோர் தரப்பில் நாடு முழுவதும் எழுந்துள்ளது . இந்நிலையில் , சர்வதேச சந்தையில் விலை உயர்ந்ததால் மக்களுக்கு ஏற்பட்டுள்ள சுமையை குறைக்க மத்திய அரசு பெட்ரோல் மற்றும் டீசல் மீதான அடிப்படை கலால் வரியை லிட்டருக்கு இரண்டு ரூபாய் வீதம் குறைத்து உத்தரவிட்டுள்ளது . மேலும் , பெட்ரோல் மற்றும் டீசல் மீதான வாட் வரியை குறைத்தால் மக்கள் சுமை இன்னும் குறையும் என மத்திய அரசு மாநில அரசை வலியுறுத்தியது . மேலும் , நாட்டின் பொருளாதார வளர்ச்சி 7.3 சதவீதத்திலிருந்து 6.3 சதவீதமாக குறைந்துள்ளது என ரிசர்வ் வங்கி தெரிவித்தது . இதன் காரணமாகவும் , மக்களின் மிக பெரிய கோரிக்கையான பெட்ரோலிய பொருட்களை ஜிஎஸ்டி வரம்புக்குள் கொண்டு வருவது குறித்து முக்கிய முடிவுகள் இன்று எடுக்கப்பட உள்ளதாக தெரிகிறது


இன்று ப்ரோமோவில் , ஐஸ்வர்யாவால் ஜனனியின் காலில் பலத்த காயம் ஏற்படுகிறது . உடனே ரித்விகா அவருடைய கால்களை பிடித்து ரத்தம் வராமல் பாதுகாக்கிறார் . இதனால் கடுப்பான பாலாஜி ஐஸ்வர்யாவிடம் ' விளையாட தெரிந்தால் விளையாடு இல்லையென்றால் வெளியே போ என கூறுகிறார் ' இதற்கு ஐஸ்வர்யா நான் விளையாடாமல் விடமாட்டேன் என கூறுகிறார் . பின் பாலாஜி அவரிடம் வாக்கு வாதத்தில் ஈடுபட்ட போது , நீங்கள் ரூல்ஸ் பிரேக் பண்றீங்க என கத்துகிறார் . இதற்கு விஜி கத்தாதே என தன்னுடைய கோபத்தை காட்டுகிறார் . கத்துவேன் என மிகவும் திமிராக பேசுகிறார் ஐஸ்வர்யா . பின் ஜனனியை சிகிச்சைக்காக அழைத்து செல்லும் கட்சியும் காட்டப்படுகிறது . ஐஸ்வர்யா இப்படி நடந்து கொண்டுள்ளதால் ஜனனியின் ரசிகர்கள் ஐஸ்வர்யாவை தொடர்ந்து விமர்சித்து வருகிறார்கள் .


ட்ரிபிள் எக்ஸ் படங்களை விட ஆபத்தானவை அதுபோல பாவனை செய்து எடுக்கப்படும் படங்கள் . சமீபமாக தமிழில் ‘ஹரஹர மகா தேவகி , ‘இருட்டு அறையில் முரட்டுக் குத்து’ போன்ற பக்திப்படங்கள் பெருகிவருகின்றன . இந்த வரிசையில் இடம்பிடிக்க வருகிறது விமெல் , ஆஜ்னா ஜவேரி நடிப்பில் உருவாகியிருக்கும் ‘இவனுக்கு எங்கேயே மச்சம் இருக்கு’ . ’’இது கிளாமர் கலந்த ஹூயூமர் படம் என்று ஆரம்பத்திலேயே கூறி இருக்கிறோம் . சினிமா என்பதே ஏழு வகையான கதையமைப்பு கொண்டவை தான் . . இதற்குள் தான் எல்லா படங்களுமே அடங்கும் . அதில் ஒரு வகை கிளாமர் ஹுயூமர் . . . அதைத் தான் இதில் கையாண்டிருக்கிறோம் . கிளாமரையும் , நகைச்சுவையையும் சரிவிகிதத்தில் கலந்து திரைக்கதையை அமைத்திருக்கிறோம்’ என்கிறார் படத்தின் இயக்குநர் ஏ . ஆ . முகேஷ் அப்பாவியாக . ஆனால் படத்தின் ட்ரெயிலர் மற்றும் பாடல்காட்சிகளில் விமலும் , ஆஷ்னா சாவேரியும் காமத்தின் உச்சத்திற்கே சென்றதை போல் தோன்றும் அளவுக்கும் நெருக்கமாக நடித்துள்ளனர் என்பதை அப்பட்டமாக பிரதிபலிக்கிறது . திரைப்படத்தின் புகைப்படங்களும் விமல் ஆஷ்னா சவேரி மட்டும் நெருக்கமாக நடிக்கவில்லை மற்ற நடிகைகளும் நெருக்கமாக நடித்துள்ளனர் என்பதை சொல்கிறது . ‘ இவனைப் போட்டுரவா ? . . . எப்பப்பாரு உனக்கும் உங்க அக்காவுக்கும் யாரையாவது போடுறதைப்பத்தியேதான் நினைப்பு’ . . . பொம்பளைங்களே அவ்வளவு பெரிய சாமான்களைத் தூக்கும்போது ஆம்பளைங்க நீங்க’’ இவை இரண்டும் இப்படத்தின் ட்ரெயிலரில் காட்டப்பட்ட வசனங்களின் சாம்பிள் . இனிமே வசனங்களுக்கு டபுள் மீனிங் போதாது . ஏழெட்டு மீனிங் வேண்டும் என்று நினைத்து மெனக்கெட்டு எழுதியிருப்பார்கள் போல . வாழ்க உங்கள் தமிழ்த்தொண்டு .


அ . தி . மு . க . தலைமை கழகத்தில் உள்ள சசிகலா புகைப்படங்களை அகற்ற வேண்டும் என மதுசூதனன் கோரிக்கையை ஏற்க முடியாது என எடப்பாடி தரப்பு ஆதரவாளர் திண்டுக்கல் சீனிவாசன் மறுப்பு தெரிவித்துள்ளார் . அதிமுகவில் பிரிந்து கிடந்த இரு அணிகளும் ஒன்று சேர பேச்சுவார்த்தை என்ற நிலையை எட்டியுள்ளது . பேச்சுவார்த்தைக்கு தயாராக இருப்பதாகவும் ஆனால் இரண்டு கோரிக்கைகளை நிறைவேற்ற வேண்டும் எனவும் ஒ . பி . எஸ் தரப்பில் தெரிவிக்கப்பட்டது . அதில் சசிகலாவை முழுமையாக கட்சியில் இருந்து நீக்க வேண்டும் என்றும் ஜெயலலிதா மரணம் குறித்து நீதி விசாரணைக்கு உத்தரவிட வேண்டும் என்றும் வலியுறுத்த பட்டது . அதற்கு எடப்பாடி தரப்பில் முதலில் பேச்சுவார்த்தைக்கு வரட்டும் . பின்பு முடிவு தெரிவிக்கப்படும் என கூறி வருகின்றனர் அமைச்சர்கள் . இவ்வாறு முரண்பட்ட கருத்துகளால் பேச்சுவார்த்தை தள்ளி கொண்டே போகிறது . அலுவலகமான தலைமைக் கழகத்திலிருந்து உடனே அகற்றி அதன் புனிதத்தை காப்பாற்ற வேண்டும் ஒ . பி . எஸ் தரப்பு ஆதரவாளர் மதுசூதனன் அறிக்கை விடுத்திருந்தார் . இந்நிலையில் , அ . தி . மு . க . தலைமை கழகத்தில் உள்ள சசிகலா புகைப்படங்களை அகற்ற வேண்டும் என மதுசூதனன் கோரிக்கையை ஏற்க முடியாது என எடப்பாடி தரப்பு ஆதரவாளர் திண்டுக்கல் சீனிவாசன் மறுப்பு தெரிவித்துள்ளார் . மேலும் அவர்கள் முதலில் பேச்சுவார்த்தைக்கு வரட்டும் . பிறகு முடிவு எடுக்கப்படும் . பேச்சுவார்த்தைக்கு அழைப்பு விடுத்தும் அவர்கள் வரவில்லை என தெரிவித்துள்ளார் .


சிலி ஓபன் டேபிள் டென்னிஸ் போட்டியில் இரட்டையர் பிரிவில் செளம்யஜித் கோஷ் – அந்தோணி அமல்ராஜ் இணை வெற்றிப் பெற்று முதல்முறையாக இந்தியாவிற்கு தங்கம் பெற்றுத் தந்துள்ளனர் . சிலி ஓபன் டேபிள் டென்னிஸ் போட்டி சிலி தலைநகர் சான்டியாகோவில் நடைபெற்றது . இந்தப் போட்டியின் ஆடவர் ஒற்றையர் இறுதிச் சுற்றில் இந்தியாவின் செளம்யஜித் கோஷ் , சகநாட்டவரான அந்தோணி அமல்ராஜுடன் மோதினார் . இதில் , 8 - 11,13 - 11,11 - 6,11 - 9,4 - 11 11 - 7 என்ற செட் கணக்கில் அந்தோணி அமல்ராஜை தோற்கடித்து வாகைச் சூடினார் சௌம்யஜித் . இந்த வெற்றியின் மூலம் ஐடிடிஎப் உலக டூர் போட்டியில் சாம்பியன் பட்டம் வென்ற மூன்றாவது இந்தியர் என்ற பெருமையைப் பெற்றார் சௌம்யஜித் கோஷ் . ஆடவர் இரட்டையர் பிரிவில் செளம்யஜித் கோஷ் - அந்தோணி அமல்ராஜ் ஜோடி 13 - 11,10 - 12,14 - 12,11 - 9 என்ற செட் கணக்கில் பல்கேரியாவின் பிலிப் புளோரிட்ஸ் - ருமேனியாவின் ஹுனார் சாக்ஸ் இணையை வீழ்த்தியது . இதனால் , ஆடவர் இரட்டையர் பிரிவிலும் இந்தியா சாம்பியன் வென்றுள்ளது . ஐடிடிஎப் சேலஞ்ச் அல்லது ஐடிடிஎப் உலக டூர் போட்டியில் ஆடவர் இரட்டையர் பிரிவில் இந்தியா சாம்பியன் பட்டம் வென்றிருப்பதும் இதுவே முதல்முறை .


சொத்துக்குவிப்பு வழக்கில் தண்டணை பெற்றுள்ள சசிகலா பெங்களூரு பரப்பன அக்ரஹார சிறையில் அடைக்கப்பட்டுள்ளார் . இவரது கணவர் நடராஜன் தற்போது உடல்நலக்குறைவால் சென்னையில் உள்ள தனியார் மருத்துவமனையில் அனுமதிக்கப்பட்டுள்ளார் . அவருக்கு கல்லீரல் மாற்று அறுவை சிகிச்சை செய்யப்பட்டுள்ளது . இதனால் இவர் பரப்பன அக்ரஹார சிறையிலிருந்து சசிகலா 15 நாட்கள் பரோல் கேட்டு விண்ணப்பித்தார் . ஆனால் 5 நாட்கள் மட்டும் பரோல் கொடுத்துள்ளது கர்நாடகா சிறைத்துறை . சசிகலாவுக்கு பரோல் கிடைக்கும் என்ற நம்பிக்கையில் நேற்று மாலை தினகரன் பெங்களூரு புறப்பட்டு சென்றார் . இதைத்தொடர்ந்து இரவு சுமார் 10 மணியளவில் சசிகலாவுக்கு கடுமையான நிபந்தனைகளுடன் பரோல் கிடைத்துவிட்டதாக தகவல் வெளியானது . ஆனால் புகழேந்தி இதனை மறுத்தார் . நேற்று கர்நாடகாவில் வால்மீகி ஜெயந்தி விடுமுறை என்பதால் இன்றுதான் அவருக்கு பரோல் கிடைத்துவிட்டது . பரோலில் வெளிவரும் சசிகலா , சென்னையில் தங்க உள்ள இளவரசிக்கு சொந்தமான அபிபுல்லா ரோடு பங்களாவில் தங்கவிருக்கிறார் . இதற்கான ஏற்பாடுகள் தற்போது நடந்து வருகிறது . இதனையடுத்து சசிகலாவின் வருகையை ஒட்டி அவரது ஆதரவாளர்கள் உற்சாகத்தில் உள்ளனர் . இந்நிலையில் சசிகலா ஆதரவாளர்கள் கூறுகையில் , " சசிகலாவுக்கு பரோல் கிடைத்தது எங்களுக்கு மகிழ்ச்சியளிக்கிறது . அவரை வரவேற்கத் தயார்நிலையில் இருக்கிறோம் . ஏழு மாதங்களுக்குப் பிறகு சசிகலா , சிறையிலிருந்து வெளியில்வருகிறார் . அவருக்கு வழங்கப்பட்ட பரோல் அனுமதியில் கடும் நிபந்தனைகள் விதிக்கப்பட்டுள்ளன . குறிப்பாக நடராஜனை மட்டும் சசிகலா சந்திக்கலாம் . அதைத்தவிர , மற்ற யாரையும் அவர் சந்திக்க வேண்டும் என்றால் சிறைத்துறையின் அனுமதி பெற வேண்டும் . குறிப்பாக உறவினர்களைக்கூட சசிகலா சந்திக்க வேண்டும் என்றால் அவருடன் வரும் காவலர்களிடம் அனுமதி பெற வேண்டும் என்று , அரசியல் நடவடிக்கைகளில் ஈடுபடக் கூடாது எனவும் . மீடியாக்களுக்குப் பேட்டி அளிக்கக் கூடாது என நிபந்தனைகள் விதிக்கப்பட்டுள்ளன . இது பரோலில் வரும் எல்லோருக்கும் பொதுவானதுதான் " என்றனர் . மற்றொரு ஆதரவாளர் கூறுகையில் , சசிகலா பரோலில் வெளிவருவதை அடுத்து தனது அனைத்து நிகழ்ச்சிகளையும் ரத்து செய்துவிட்டு அமைச்சர் தங்கமணி டெல்லிக்கு சென்றுவிட்டார் . சசிகலா விடுதலையானால் இந்த அமைச்சர்களெல்லாம் ஆசியா கண்டத்துலயே இருக்கமாட்டாங்க , என்றார் . மற்றொரு தொண்டர் கூறுகையில் ; சசிகலா ஐந்து நாள் பரோலில் வருகிறார் . சின்னம்மா சசிகலாவின் பஞ்சதந்திரதிற்கு ஐந்து நாள் போதும் தமிழக அரசயலில் ஒரு மாற்றத்தை கொண்டுவர என பொடிவைத்து கூறியுள்ளார் . " சசிகலாவுக்கு 5 நாள் பரோலுக்கு அனுமதிக்கப்பட்டதையடுத்து அரசியல் , மீடியாக்கள் போன்ற நடவடிக்கைகளில் பரோலில் வருபவர்கள் ஈடுபடக் கூடாது போன்ற சில நிபந்தனைகள் விதிக்கப்பட்டுள்ளது . அப்படி நிபந்தனைகளை மீறினால் பரோல் ரத்து செய்யப்படும் " என கூறப்பட்டுள்ளநிலையில் சசிகலாவின் ஆதரவாளர்களோ தமிழக அரசியலில் பெரிய மாற்றம் நிகழும் என மார்தட்டி சொல்வது எந்தவிதத்தில் சாத்தியம் என தெரியவில்லை .


ஜெய் , அஞ்சலி , ஜனனி ஐயர் நடிப்பில் கடந்த ஆண்டில் வெளியான படம் பலூன் . இந்தப் படம் நல்ல வரவேற்பை பெற்றது . படத்திற்கு சரியாக ஒத்துழைக்காததால் , பெருமளவு நஷ்டம் ஏற்பட்டதாக இப்படத்தின் தயாரிப்பாளர் போலீசில் புகார் தெரிவித்தார் . மேலும் , ஜெய்யால் தற்கொலை செய்து கொள்ளும் முடிவுக்கு தான் சென்றதாக இப்படத்தின் இயக்குநர் சினிஷ் தெரிவித்தார் . இது இப்படி இருக்க , புதிதாக ஒரு படத்தில் நடிக்க ஒப்பந்தமாகியுள்ளார் ஜெய் . விமல் நடித்த " எத்தன் " படத்தை இயக்கியவர் சுரேஷ் . இவர்தான் அடுத்து ஜெய்யை வைத்து இயக்கப்போவதாக தகவல்கள் வெளியாகியுள்ளன . இந்தப் படத்தைப் பற்றிய சுவையான தகவல் ஒன்று வெளியாகியுள்ளது . இந்தப் படத்தில் ஜெய்க்கு கேத்ரின் தெரஸா , வரலட்சுமி சரத்குமார் , ராய் லட்சுமி என மூன்று ஹீரோயின்களாம் . பாம்புகள் பழி வாங்கும் கதையை தமிழ் சினிமாக்களில் அவ்வப்போது நாம் பார்த்திருப்போம் . அந்த வகையில் 1979 ம் ஆண்டு கமல்ஹாசன் , ஸ்ரீபிரியா நடித்த படம் நீயா . இதில் பழி வாங்கும் பாம்பாக ஸ்ரீபிரியா நடித்திருப்பார் . கிட்டத்தட்ட 39 வருடங்களுக்குப் பிறகு நீயா பட பாணியில் இயக்குநர் சுரேஷ் ஒரு படம் இயக்குகிறார் . இந்தப் படத்திற்கு நீயா 2 என்று பெயரிடப்பட்டுள்ளது . இது நீயா படத்தின் தொடர்ச்சியா என்பதை பொறுத்திருந்து தான் பார்க்க வேண்டும் . இதில் ஜெய் ஐடி ஊழியராக நடிக்கிறார் . இதற்கான ப்ரி புரொடக்சன் வேலைகள் விறுவிறுப்பாக நடைபெற்றுக் கொண்டிருக்கின்றன . மேலும் , சென்னை மதுரை கேரளா போன்ற பகுதிகளில் படப்பிடிப்பு நடக்கப் போவதாகவும் படத்தின் ஷுட்டிங் பிப்ரவரி மாதம் தொடங்கும் என்றும் படக்குழுவினர் அறிவித்துள்ளனர்


ஆஸ்திரேலியாவில் சுற்றுப்பயணம் செய்து ஆடிவருகிறது இந்திய அணி . இதில் 3 போட்டிகள் கொண்ட டி20 தொடர் 1 - 1 என சமனானது . 4 போட்டிகள் கொண்ட டெஸ்ட் தொடரை 2 - 1 என வென்றது இந்திய அணி . இதன்மூலம் ஆஸ்திரேலிய மண்ணில் முதன்முறையாக டெஸ்ட் தொடரை வென்று வரலாற்றுச் சாதனை படைத்தது . இதையடுத்து 5 போட்டிகள் கொண்ட ஒருநாள் தொடர் வரும் 12ம் தேதி தொடங்குகிறது . ஜனவரி 12,15,18 ஆகிய தேதிகளில் மூன்று ஒருநாள் போட்டிகள் நடக்கின்றன . ஆஸ்திரேலிய சுற்றுப்பயணத்தை முடித்துக்கொண்டு , அங்கிருந்து நேரடியாக நியூசிலாந்து செல்லும் இந்திய அணி , 5 ஒருநாள் போட்டிகள் மற்றும் 3 டி20 போட்டிகள் கொண்ட தொடரில் ஆடுகிறது . அதன்பின்னர் இந்திய அணி நாடு திரும்புகிறது . ஐபிஎல் தொடர் மார்ச் 23ம் தேதி தொடங்குகிறது . இதற்கிடையே ஆஸ்திரேலிய அணி இந்தியாவில் சுற்றுப்பயணம் மேற்கொண்டு 5 ஒருநாள் போட்டிகள் மற்றும் 2 டி20 போட்டிகள் கொண்ட தொடரில் ஆடுகிறது . இந்த தொடருக்கான கால அட்டவணை மற்றும் போட்டி நடக்கும் இடம் ஆகியவை உறுதி செய்யப்பட்டு அறிவிக்கப்பட்டுள்ளது . அதன் முழு விவரம் இதோ . .


காங்கிரஸ் தலைவர் சோனியா காந்திக்கு பிரதமர் நரேந்திர மோடி பிறந்த நாள் வாழ்த்து தெரிவித்துள்ளார் . அவர் தனது டிவிட்டர் பதிவில் இந்த வாழ்த்தை பகிர்ந்துள்ளார் . காங்கிரஸ் தலைவர் சோனியா காந்தி இன்று தனது 71 - ஆவது பிறந்த நாளைக் கொண்டாடுகிறார் . சோனியா காந்தி 1946ஆம் ஆண்டு இதே நாளில் இத்தாலியில் உள்ள லூசியானாவில் பிறந்தார் . சோனியாவின் பிறந்த நாளை ஒட்டி அவருக்கு காங்கிரஸ் மூத்த தலைவர்கள் , நிர்வாகிகள் , பல்வேறு கட்சித் தலைவர்கள் பிறந்தாள் வாழ்த்துகளைத் தெரிவித்து வருகின்றனர் . பிரதமர் நரேந்திர மோடியும் தன் பங்குக்கு டிவிட்டரில் வாழ்த்து தெரிவித்துள்ளார் . அவரது வாழ்த்தில் , நல்ல உடல் நலத்துடன் நீண்ட நாள் வாழ தாம் வாழ்த்துவதாகக் கூறியுள்ளார் . சோனியாவுக்கு மோடி , வழக்கமாக தவறாமல் வாழ்த்து தெரிவித்து வருகிறார் .


மக ளிர் கிரிக் கெட் டில் இந் தி யா வுக்கு எதி ரான 2 - வது ஒரு நாள் கிரிக்கெட் ஆட்டத் தில் 60 ஓட்டங்கள் வித் தி யா சத் தில் வெற்றி பெற் றதை ய டுத்து மூன்று ஆட்டங் கள் கொண்ட இந் தத் தொடரை 2 - 0 என்ற கணக் கில் ஆஸ்திரேலியா அணி கைப் பற் றி யுள் ளது . மக ளிர் கிரிக் கெட் டில் இந் தி யா வுக்கு எதி ரான 2 - வது ஒரு நாள் கிரிக்கெட் ஆட்டம் குஜ ராத் மாநிலம் வதோ த ரா வில் நேற்று நடை பெற்றது . இந்த ஆட்டத் தில் முத லில் பேட் செய்த ஆஸ் தி ரே லியா 50 ஓவர் க ளில் 9 விக்கெட் இழப் புக்கு 287 ஓட்டங்கள் அடித் தது . அடுத்து ஆடிய இந் தியா 49.2 ஓவர் க ளில் 227 ஓட்டங்க ளுக்கு அனைத்து விக் கெட் டு க ளை யும் இழந்தது . டாஸ் வென்ற இந் தியா , முத லில் பந் து வீச தீர் மா னித் தது . பேட் செய்த ஆஸ் தி ரே லி யா வில் தொடக்க வீராங் கனை நிகோல் போல் டன் அதி க பட் ச மாக 12 பவுண் ட ரி கள் உள் பட 84 ஓட்டங்கள் எடுத் தார் . அடுத் த ப டி யாக பெத் மூனி 56 ஓட்டங்கள் , கேப் டன் மெக் லேனிங் 24 ஓட்டங்கள் , அலிசா ஹீலி 19 ஓட்டங்கள் , நிகோலா கேரி 16 ஓட்டங்கள் சேர்த் த னர் . ஜெஸ் ஜோன சன் , ஆஷ்லே கார் ட னர் ஆகி யோர் ஒற்றை இலக்க ரன் னில் வெளி யேற , அமன்டா வெலிங் டன் , ரேச் சல் ஹேய்ஸ் ஆகி யோர் டக் அவுட் டா கி னர் . எலிஸ் பெர்ரி 6 பவுண் ட ரி கள் , 2 சிக் ஸர் கள் உள் பட 70 ஓட்டங்களு ட னும் , மீகன் ஷட் ஓட்டங்கள் இன் றி யும் ஆட்ட மி ழக் கா மல் இருந் த னர் . இந் திய தரப் பில் ஷிக்ஷா பாண்டே 3 , பூனம் யாதவ் 2 , எக்தா பிஷ்த் , ஹர் மன் பி ரீத் கெளர் தலா ஒரு விக்கெட் சாய்த் த னர் . பின் னர் ஆடிய இந் திய அணி யில் ஸ்மி ருதி மந் தனா மட்டும் 12 பவுண் ட ரி கள் , ஒரு சிக் ஸர் உள் பட 67 ஓட்டங்கள் எடுத் தார் . பூஜா வஸ்த் ர கர் 30 ஓட்டங்கள் , பூனம் ராவத் 27 ஓட்டங்கள் , தீப்தி சர்மா 26 ஓட்டங்கள் எடுக்க , ஹர் மன் பி ரீத் கெளர் 17 ஓட்டங்கள் , கேப் டன் மிதாலி ராஜ் 15 ஓட்டங்கள் , ஷிக்ஷா பாண்டே 15 ஓட்டங்க ளு டன் நடை யைக் கட்டி னர் . வேதா கிருஷ் ண மூர்த்தி , சுஷ்மா வர்மா , பூனம் யாதவ் ஒற்றை இலக்க ரன் னில் வீழ்ந் த னர் . ஆஸ் தி ரே லிய தரப் பில் ஜோன சன் 3 , எலிஸ் , வெலிங் டன் தலா 2 , மீகன் , கார் ட னர் , கேரி ஆகியோர் தலா ஒரு விக்கெட் எடுத் த னர் . ஆஸ் தி ரே லி யா வின் நிகோல் போல் டன் ஆட் ட நா ய கி யா னார் .


அண்மையில் நியூசிலாந்தில் நடந்த 19 வயதுக்கு உட்பட்டோருக்கான உலக கோப்பையை இந்திய அணி வென்றது . உலக கோப்பை இறுதி போட்டியில் இந்தியாவும் ஆஸ்திரேலியாவும் மோதின . ஆஸ்திரேலிய அணி நிர்ணயித்த இலக்கை எளிதாக எட்டிய இந்திய அணி கோப்பையை தட்டி சென்றது . போட்டிக்குப் பிறகு பேசிய ஆஸ்திரேலிய அணியின் கேப்டன் ஜேசன் சங்கா , இந்திய அணியை வெகுவாகப் பாராட்டினார் . அப்போது , இந்திய அணியின் பேட்டிங் , பவுலிங் இரண்டுமே அபாரமாக இருந்தது . ஷப்மன் கில் , ப்ரித்வி ஷா ஆகியோர் பந்துகளை மைதானத்தின் நாலாபுறமும் சிதறடித்ததை ரசித்தேன் . தனிப்பட்ட முறையில் , இந்திய அணியின் ஆட்டத்திலிருந்து நிறைய கற்றுக்கொண்டேன் என தெரிவித்திருந்தார் . ஆஸ்திரேலிய அணியின் கேப்டன் ஜேசன் சங்காவின் பூர்வீகம் ஆஸ்திரேலியா அல்ல . ஜேசன் சங்காவின் பூர்வீகம் இந்தியா . அவரது முழுப்பெயர் ஜேசன் ஜாஸ்கிரத் சிங் சங்கா . ஜேசனின் தந்தையின் பெயர் குல்தீப் சங்கா . பஞ்சாப் மாநிலத்தை சேர்ந்த குல்தீப் , 1980களில் படிப்புக்காக ஆஸ்திரேலியா சென்று , பின்னர் அங்கேயே குடியேறிவிட்டார் . ஜேசனின் தந்தை குல்தீப் சங்கா , ஆஸ்திரேலியாவின் நியூகேஸ் நகரில் ராஜ் கார்னர் என்ற பெயரில் சில உணவகங்களை நடத்தி வருகிறார் . இந்தியாவை பூர்வீகமாக கொண்டவர் , ஆஸ்திரேலிய அணியை வழிநடத்தியது , உலகம் முழுதும் பரந்து வாழும் இந்தியர்களுக்கு மேலும் ஒரு பெருமையே . ஆஸ்திரேலிய அணியில் மற்றொரு வீரரான பரம் உப்பல் என்பவரும் இந்தியாவின் சண்டிகர் நகரில் பிறந்தவர் .


கம்யூனிஸ்ட் தலைவர்கள் எளிமைக்கு பெயர் போனவர்கள் , ஆனால் காங்கிரஸ் கட்சியிலிருந்து எளிமையாக வாழ்ந்து சிறந்த அரசியல்வாதிக்கு இலக்கணமாக அனைவரும் மதிக்கும் மதிப்புமிகு வாழ்க்கை வாழ்ந்தவர் கக்கன் . பொதுப்பணித்துறையில் கோடிகளை பார்த்து சொகுசாக வாழும் அமைச்சர்களை பார்த்த தமிழகம் அதே பொதுப்பணித்துறையில் அமைச்சராக இருந்து தெருக்கோடியில் , ஒண்டுகுடித்தனத்தில் வாழ்ந்து மறைந்த கக்கனையும் கண்டது . செல்வாக்கு மிக்க அமைச்சராக இருந்தாலும் , செப்பு காசு கூட இல்லாத கக்கன் சிகிச்சைக்காக 1980 ஆம் ஆண்டு மதுரை அரசு பொதுமருத்துவமனையில் அனுமதிக்கப்பட்டிருந்த நேரம் , சாதாரணமாக தரையில் கிடத்தபட்டிருந்தார் கக்கன் . அப்போது மதுரையில் நடந்த மே தின விழாவில் கலந்துகொள்ள மதுரை வந்த அன்றைய முதல்வர் எம் . ஜி . ஆர் . மதுரை அரசு மருத்துவமனையில் உடல் நலக்குறைவால் சிகிச்சை பெற்று வந்த முன்னாள் மேயர் மதுரை முத்துவை பார்ப்பதற்காக . மருத்துவமனைக்கு வந்தார் . அவரை நலம் விசாரித்துவிட்டு , வெளியே வந்தவர் , காரில் ஏறுவதற்காகத் தயாரானார் . அப்போது அவருடன் வந்திருந்த அமைச்சர் காளிமுத்து லேசான தயக்கத்தோடு , ‘அண்ணே ! திடுக்கிட்டுப்போன எம் . ஜி . ஆர் . ‘அப்படியா ? இதை ஏன் முதலிலேயே என்னிடம் சொல்லவில்லை ? ஐயா எந்த வார்டில் இருக்கிறார் ? ’ என்று கேட்டுள்ளார் . ஆனால் அங்கிருந்த யாருக்கும் கக்கன் எந்த வார்டில் இருக்கிறார் என்ற தகவல் தெரியாததால் தர்ம சங்கடத்தோடு நின்றுள்ளனர் . எல்லோரையும் கடிந்துகொள்வது போல் பார்த்த எம் . ஜி . ஆரின் முகம் மேலும் சிவந்துள்ளது . நல்லவேளையாக சற்றுத் தள்ளியிருந்து ஒரு குரல் வந்ததுஃ ‘ஐயா ! அவங்க 24 - ஆம் நம்பர் வார்டுல இருக்காங்கய்யா’ யாரென்று எம் . ஜி . ஆர் . ஏறிட்டுப் பார்க்க . . . குரல் கொடுத்தவர் , மருத்துவமனையின் துப்புரவுத் தொழிலாளி . அவரை அழைத்து தோளில் தட்டிக்கொடுத்த எம் . ஜி . ஆர் . , ‘அந்த வார்டைக் காட்டுங்க’ என்று சொல்லி , தொழிலாளியைப் பின்தொடர்ந்து சென்றுள்ளார் . மருத்துவமனைக்குள் திரும்பவும் எம் . ஜி . ஆர் . வருவதைப் பார்த்து எல்லோரும் பரபரப்பானார்கள் . 24 - ஆம் நம்பர் வார்டில் எம் . ஜி . ஆர் . நுழைந்தார் . அந்த சாதாரணப் பொது வார்டில் ஒரு சின்ன அறையில் , வெறும் தரையில் படுத்திருந்த கக்கனுக்கு , எங்கிருந்தோ திடீரென இரண்டு நாற்காலிகள் அந்த அறைக்குள் கொண்டு வந்து போடப்பட்டதன் காரணம் புரியாமல் பார்த்தவரிடம் விஷயம் சொல்லப்பட்டு , நாற்காலியில் அமரவைக்கப்பட்டார் . ஆரைப் பார்த்ததுமே இடுப்பில் ஒரு துண்டு மட்டுமே கட்டியிருந்த கக்கன் , தோளில் ஒரு துண்டைப் போர்த்திக்கொண்டு , நாற்காலியில் இருந்து தடுமாறியபடி எழுந்து நிற்க முயல , கக்கனைத் தடுத்து ஆதரவாக அணைத்துக்கொண்டு உட்கார வைத்த எம் . ஜி . ஆர் . , எதிரில் உள்ள நாற்காலி தானும் அமர்ந்தார் . ‘தன்னலமற்ற ஒரு தலைசிறந்த ஒரு தலைவர் இப்படி முக்கால் நிர்வாணக் கோணத்தில்’ இருப்பதைப் பார்த்த எம் . ஜி . ஆர் . , கக்கனின் கைகளைப் பற்றிக்கொண்டு கண்கலங்க , அதைப் பார்த்து எதுவுமே பேச முடியாமல் கக்கனும் கண் கலங்க . . . இந்தக் காட்சியைக் கண்டு சுற்றி நின்ற அனைவருமே அவரவர் கண்களைத் துடைத்துக்கொள்ள . . . அந்த இடமே உணர்ச்சிவசத்தால் உருகியது . கக்கனின் கைகளை விடாமல் பற்றிக்கொண்டிருந்த எம் . ஜி . ஆர் . , ‘உங்களுக்கு நான் என்ன செய்யணும் ? சொல்லுங்க . உடனே செய்கிறேன் . இப்பவே ஸ்பெஷல் வார்டுக்கு மாற்றச் சொல்றேன்’ என்றார் அக்கறையாக . ஆனால் கக்கனோ , ‘அதெல்லாம் வேண்டாம் . நீங்க தேடி வந்து என்னைப் பார்த்ததே சந்தோஷம்’ என்றார் . இதைக்கேட்டு வார்த்தை வராமல் சில நிமிடங்கள் அமைதியாக இருந்த எம் . ஜி . ஆர் . கிளம்பும்போது , ‘என்ன உதவி வேண்டுமானாலும் எனக்குத் தெரியப்படுத்துங்கள் , அவசியம் செய்கிறேன்’ என்று வணங்கி விடை பெற்றார் . கக்கனின் மீது எம் . ஜி . ஆர் . கொண்ட அக்கறையும் மரியாதையும் அவர் சென்னை திரும்பிய சில நாட்களிலேயே நாட்டுக்கே தெரிந்தது . ‘முன்னாள் அமைச்சர்களுக்கு இலவச மருத்துவ சிகிச்சை , இலவசப் பேருந்துப் பயணம் போன்றவை வழங்கப்படும்’ என உத்தரவிட்டார் முதல்வர் எம்ஜிஆர் . கூடவே கக்கனுக்கு ஓய்வூதியம் வழங்கவும் ஆணையிட்டார் . அதன்பின்னர் , சென்னை அரசு பொது மருத்துவமனையில் சிகிச்சைக்காகச் சேர்க்கப்பட்ட கக்கனுக்கு நவீன வசதிகளுடன் கூடிய ஒரு படுக்கையையும் எம் . ஜி . ஆர் . வழங்கினார் . அத்தனை சிகிச்சைகள் அளித்தும் , 23 டிசம்பர் 1981 - இல் நினைவு திரும்பாமலேயே காலமானார் கக்கன் .


கானல் நீர் போன்ற வாழ்க்கையை உடையவர்கள் திரையுலகத்தை சேர்ந்தவர்கள் , திரையில் நடிகர் நடிகைகள் , நமக்கு பிரதிபலிப்பதை போல நிஜத்திலும் அப்படியே அவர்கள் வாழ்வதில்லை என்பது தான் உண்மை . பகட்டான வாழ்க்கை , பலகோடி சொத்துக்களுடன் வாழும் நட்சத்திரங்கள் கூட தெருவிற்கு வந்த கதைகள் இருக்கத்தான் செய்கிறது . இந்த நிலையில் ஒரு காலத்தில் ஜெயலலிதா , சிவகுமார் ஆகியோர்களின் படங்களின் குரூப் டான்சராகவும் , மறைந்த முன்னாள் முதலமைச்சர் ஜெயலலிதாவுடன் இணைத்து நடித்த ஜமுனா என்பவர் தற்போது வடபழநி கோவிலில் பிச்சை எடுக்கின்றார் . தற்போது 80வயதான ஜமுனா இதுகுறித்து கூறும் போது , சிவாஜி கணேசன் , ஜெயலலிதா நடித்த ' மோட்டார் சுந்தரம்பிள்ளை ' , சிவாஜி கணேசன் , சாவித்திரி நடித்த ' சரஸ்வதி சபதம் ' , அவ்வையார் உள்பட பல படங்களில் குரூப் டான்சராக நான் நடனம் ஆடியுள்ளேன் , அதே போல முதலமைச்சர் ஜெயலலிதாவுடனும் ஒரு திரைப்படத்தில் நடித்துள்ளேன் என்று கூறியுள்ளார் . மேலும் என்னுடைய கணவர் மேக்கப்மேனாக இருந்தவர் . குரூப் டான்சராக இருந்தபோது நான் வசதியாக தான் இருந்தேன் , கணவர் மரணமடைந்த பின்னர் , குடும்பத்தினர் ஒவ்வொருவராக வெறுத்து ஒதுக்கியதால் தற்போது பிச்சை எடுக்கும் நிலைக்கு தள்ளப்பட்டுள்ளேன் இந்நிலையில் கடந்த சில ஆண்டுகளுக்கு முன்னர் நடிகர் சிவகுமார் , கமல்ஹாசன் போன்றவர்கள் தனக்கு பணம் கொடுத்து உதவி செய்தனர் . ஆனால் அதன்பின்னர் அவர்களிடம் நான் உதவிகள் கேட்டு செல்லவில்லை என்று தெரிவித்தார் . மேலும் தனக்கு உடல்நிலை சரியில்லை என்றும் , தன்னால் எழுந்து நடமாட கூட முடியாமல் கையேந்தும் நிலையில் இருப்பதாகவும் , தனக்கு விஷால் உதவி செய்ய வேண்டும் என்றும் அவர் கோரிக்கை விடுத்துள்ளார் . பல்வேறு கலைஞர்களுக்கு தன்னால் முடிந்த உதவிகளை செய்து வரும் விஷால் பழம்பெரும் நடிகையான இவருக்கு உதவி செய்வாரா பொறுத்திருந்து பாப்போம் . . .


சண்டக்கோழி - 2 திரைப்படத்திற்குப் பிறகு நடிகர் விஷால் நடிப்பில் உருவாகிவரும் திரைப்படம் அயோக்யா . இத்திரைப்படத்தினை இயக்குநர் ஏ . ஆர் . முருகதாஸிடம் உதவியாளராக இருந்த வெங்கட் மோகன் இயக்குகிறார் . தெலுங்கில் ஜூனியர் என்டிஆர் , காஜல் அகர்வால் நடித்து வெளியான டெம்பர் படத்தின் தமிழ் ரீமேக்காக இப்படம் உருவாகிறது . இத்திரைப்படத்தில் ராஷி கண்ணா , பார்த்திபன் , கே . எஸ் . ரவிக்குமார் ஆகியோர் முக்கிய வேடங்களில் நடிக்கின்றனர் . இந்த படத்திற்க்கு பாமக நிறுவனர் ராமதாஸும் , பாமக இளைஞரணித் தலைவரான அன்புமணி ராமதாஸும் மது குடித்தல் , புகை பிடித்தலுக்கு எதிராகக் கடந்த பல வருடங்களாகக் குரல் கொடுத்துவருகின்றனர் . அன்புமணி ராமதாஸ் மத்திய சுகாதாரத்துறை அமைச்சராக இருந்தபோது , போதைப் பொருட்களுக்கு எதிராக நிறைய விஷயங்களைச் செய்தார் . சினிமாவைப் பார்த்துத்தான் இளைஞர்கள் புகை பிடித்தலுக்கும் மது குடித்தலுக்கும் அடிமையாகிறார்கள் எனவும் முன்னணி நடிகர்கள் படங்களில் அவ்வாறு நடிக்கக் கூடாது எனவும் இருவருமே குரல் கொடுத்துவருகின்றனர் . சம்பந்தப்பட்ட நடிகர்களிடமும் கோரிக்கையும் வைத்துவருகின்றனர் . சமீபத்தில்கூட ‘சர்கார்’ படத்தின் ஃபர்ஸ்ட் லுக் வெளியானபோது , அதில் விஜய் புகை பிடிப்பது போன்ற புகைப்படம் இடம்பெற்றிருந்தது . அதற்கு ராமதாஸ் , அன்புமணி ராமதாஸ் உள்ளிட்ட சிலர் எதிர்ப்பு தெரிவித்ததைத் தொடர்ந்து அந்த போஸ்டர் திரும்பப் பெறப்பட்டது . ஆனாலும் , படத்தில் அதுபோன்ற காட்சிகள் இடம்பெற்றன . இந்நிலையில் , விஷால் நடித்துவரும் ‘அயோக்யா’ படத்தின் ஃபர்ஸ்ட் லுக் , நவம்பர் 19ஆம் தேதி மாலை வெளியானது . அதில் , போலீஸ் ஜீப்பின் மீது அமர்ந்தபடி , கையில் பீர் பாட்டிலுடன் போஸ் கொடுத்துள்ளார் விஷால் . இதற்கு ராமதாஸ் கண்டனம் தெரிவித்துள்ளார் . அதில் , “பீர் பாட்டிலுடன் நடிகர் விஷால் தோன்றும் விளம்பரமும் , முதல் சுவரொட்டியும் உடனடியாகத் திரும்பப் பெறப்பட வேண்டும் . இந்த விளம்பரம் மூலம் அவரது ரசிகர்களுக்கு விஷால் சொல்ல வரும் செய்தி என்ன ? நடிகர் சங்கப் பொதுச் செயலாளரிடமிருந்து சமூக அக்கறையை எதிர்பார்க்கிறேன் . ‘அயோக்யா’ திரைப்பட விளம்பரத்தில் கதாநாயகர் விஷால் பீர் புட்டியுடன் தோன்றுகிறார் . நடிகர் சங்க பொதுச்செயலர் என்ற முறையில் , புகைக்கும் காட்சிகளில் நடிகர்கள் நடிப்பதைத் தடை செய்ய வேண்டும் என கடிதம் எழுதினேன் . இப்போது புகையைத் தாண்டி பீர் பாட்டிலுடன் நடிக்கிறார் . என்னவொரு சமூகப் பொறுப்பு ! ” என்று தனது ட்விட்டர் பக்கத்தில் பகிர்ந்துள்ளார் .


களத்தில் விராட் கோலியின் ஆக்ரோஷமான ஆட்டம் , அவர் மீதான தவறுதலான பார்வையை ஏற்படுத்திவிடுகிறதே தவிர , களத்திற்கு வெளியே அவர் ஒரு சிறந்த மனிதர் என்று ஆஸ்திரேலிய அணியின் முன்னாள் கேப்டன் மைக்கேல் கிளார்க் தெரிவித்துள்ளார் . விராட் கோலி தலைமையிலா இந்திய அணி தற்போது இலங்கையில் சுற்றுப் பயணம் மேற்கொண்டு விளையாடிவருகிறது . 3 டெஸ்ட் போட்டிகள் , 5 ஓருநாள் போட்டிகள் மற்றும் 1 இருபது ஓவர் போட்டி உள்ளிட்ட தொடர்களில் விளையாடுகிறது . இந்தியா - இலங்கை அணிகளிடையே நடைபெற்ற டெஸ்ட் தொடரை இந்திய அணி 3 - 0 என்ற கணக்கில் கைப்பற்றி வெற்றிவாகை சூடியது . இந்திய அணி விராட் கோலி தலைமையில் தற்போது சிறப்பான ஆட்டத்தை தொடர்ந்து வெளிப்படுத்தி வருகிறது . இந்த நிலையில் , விராட் கோலி குறித்து ஆஸ்திரேலிய கிரிக்கெட் அணியின் முன்னாள் கேப்டன் மைக்கேல் கிளார்க் , கருத்து தெரிவித்துள்ளார் . களத்தில் விராட் கோலியின் ஆக்ரோஷமான ஆட்டம் , அவர் மீதான தவறுதலான பார்வையை ஏற்படுத்திவிடுகிறதே தவிர , களத்திற்கு வெளியே அவர் ஒரு சிறந்த மனிதர் என்று மைக்கேல் கிளார்க் தெரிவித்துள்ளார் . மைக்கேல் கிளார்க் , ஆஸ்திரேலிய சுற்றுலாத்துறையை விளம்பரப்படுத்தும் நிகழ்ச்சிக்கா புனே வந்திருந்தார் . இதனிடையே செய்தியாளர்களை சந்தித்த மைக்கேல் கிளார்க் கூறும்போதுஃ இந்திய கிரிக்கெட் அணியின் கேப்டன் விராட் கோலிக்கு , ஆஸ்திரேலியாவில் அதிக ரசிகர்கள் இல்லை என்று கூறப்படுவதை நான் முற்றிலுமாக மறுக்கிறேன் . ஆஸ்திரேலிய வீரர்களைப் போன்ற திறனை விராட் கோலி பெற்றிருப்பதாகவே நான் கருதுகிறேன் . விராட் கோலியைப்பற்றி உண்மையாகவே சொல்ல வேண்டுமானால் , அவர் களத்தில் விளையாடுவது சவால் விடுக்கும் வகையில் இருப்பதோடு , எதிரணிக்கு கடும் நெருக்கடியை கொடுப்பார் . ஆனாலும் , விளையாட்டிற்கு அப்பாற்பட்டு அவரை பார்த்தோமேயானால் , அவர் ஒரு மென்மையான மனிதர் . விராட் கோலி களத்தில் போட்டி மனப்பான்மையுடன் நடந்து கொள்வதை மட்டுமே நினைத்து , அவரின் குணத்தை கணிப்பது என்பது தவறானது . ஆஸ்திரேலிய ஊடகங்கள் எவ்வாறு விராட் கோலியை சித்தரிக்கிறது என்பது குறித்து மைக்கேல் கிளார்க் கருத்து தெரிவிக்கும்போதுஃ என்னதான் இருந்தாலும் , விராட் கோலியைப் பாராட்டும் வகையில் ஆஸ்திரேலிய ஊடகங்கள் எழுதிவிடப்போவதில்லை . ஆஸ்திரேலிய ஊடகங்கள் விராட் கோலி குறித்து எதிர்மறையான செய்திகளை வெளிவிடவே விரும்புகின்றன . ஆனாலும் , விராட் கோலியுடன் எனக்கு சிறந்த உறவு உள்ளது . அவர் மரியாதைக்குரியவர் என்றே நான் மதிப்பிடுகிறேன் என்று மைக்கேல் கிளார்க் தெரிவித்தார் .


இந்தியாவுக்கு எதிரான முதல் டெஸ்ட் கிரிக்கெட் போட்டியில் 72 ஓட்டங்கள் வித்தியாசத்தில் வெற்றி பெற்று மூன்று போட்டிகளைக் கொண்ட தொடரில் முன்னிலை பெற்றது தென் ஆப்பிரிக்கா . கேப் டவுன் நகரில் நடைபெற்ற இப்போட்டியில் 4 - வது நாளான நேற்று தென் ஆப்பிரிக்கா தனது 2 - வது இன்னிங்ஸில் 130 ஓட்டங்களுக்கு ஆல் அவுட் ஆனது . இதனையடுத்து 208 ஓட்டங்களை இலக்காகக் கொண்டு தனது 2 - வது இன்னிங்ஸைத் தொடங்கிய இந்தியா 135 ஓட்டங்களுக்கு ஆட்டமிழந்ததால் தென் ஆப்பிரிக்கா 72 ஓட்டங்கள் வித்தியாசத்தில் வெற்றி பெற்றது . இரு இன்னிங்ஸ்களிலுமாக 9 விக்கெட்டுகள் வீழ்த்திய தென் ஆப்பிரிக்காவின் பிலாண்டர் ஆட்ட நாயகனாக அறிவிக்கப்பட்டார் . கடந்த வெள்ளிக்கிழமை தொடங்கிய இந்தப் போட்டியில் டாஸ் வென்று முதலில் பேட் செய்த தென் ஆப்பிரிக்கா 73.1 ஓவர்களில் 286 ரன்களுக்கு முதல் நாளிலேயே ஆட்டமிழந்தது . அதிகபட்சமாக டி வில்லியர்ஸ் 65 ஓட்டங்கள் எடுத்தார் . இந்திய தரப்பில் புவனேஷ்வர் குமார் 4 விக்கெட்டுகள் வீழ்த்தினார் . பின்னர் தனது முதல் இன்னிங்ஸைத் தொடங்கிய இந்திய அணியும் முதல் நாளிலேயே 28 ஓட்டங்களுக்கு 3 விக்கெட்டுகளை இழந்து தடுமாறியது . இரண்டாவது நாளில் அடுத்தடுத்து விக்கெட்டுகளை இழந்ததால் 73.4 ஓவர்களில் 209 ரன்களுக்கு ஆட்டமிழந்தது இந்தியா . ஹார்திக் பாண்டியா மட்டும் அதிகபட்சமாக 93 ஓட்டங்கள் விளாசினார் . தென் ஆப்பிரிக்க தரப்பில் பிலாண்டர் 3 விக்கெட்டுகள் சாய்த்தார் . இதையடுத்து முதல் இன்னிங்ஸில் 77 ஓட்டங்கள் முன்னிலை பெற்ற தென் ஆப்பிரிக்கா தனது 2 - வது இன்னிங்ஸைத் தொடங்கி 2 விக்கெட் இழப்புக்கு 65 ஓட்டங்களுடன் 2 - வது நாள் ஆட்டத்தை நிறைவு செய்தது . இந்த நிலையில் , 3 - ஆம் நாள் ஆட்டம் மழை காரணமாக ஒரு பந்துகூட வீசப்படாமல் முழுமையாக கைவிடப்பட்டது . பின்னர் நேற்று நடைபெற்ற 4 - வது நாள் ஆட்டத்தை தென் ஆப்பிரிக்காவின் ரபாடா 2 ஓட்டங்கள் , ஆம்லா 4 ஓட்டங்களுடன் தொடங்கினர் . இதில் ஆம்லா அதே ரன்னுடனும் , ரபாடா 5 ஓட்டங்களுடனும் முகமது ஷமி பந்துவீச்சில் வெளியேறினர் . அடுத்து வந்தவர்களில் டி வில்லியர்ஸ் மட்டும் அதிகமாக 2 பவுண்டரிகள் , 2 சிக்ஸர்களுடன் 35 ஓட்டங்கள் எடுத்தார் . கேப்டன் டூ பிளெஸ்ஸிஸ் டக் அவுட்டாக , டி காக் 8 ஓட்டங்களில் வெளியேறினார் . பிலாண்டரும் டக் அவுட்டாக , கேசவ் மஹராஜ் 15 ஓட்டங்கள் , மோர்ன் மோர்கெல் 2 ஓட்டங்களுடன் வீழ்ந்தனர் . இந்திய தரப்பில் பும்ரா , ஷமி தலா 3 விக்கெட்டுகளும் , புவனேஷ்வர் , பாண்டியா தலா 2 விக்கெட்டுகளும் வீழ்த்தினர் . இதனையடுத்து 208 ஓட்டங்கள் இலக்குடன் தனது 2 - வது இன்னிங்ஸைத் தொடங்கியது இந்தியா . இதில் தொடக்க வீரர்களான முரளி விஜய் - ஷிகர் தவன் முறையே 13 மற்றும் 16 ஓட்டங்களுடன் வீழ்ந்தனர் . புஜாரா 4 ஓட்டங்களில் நடையைக் கட்டினார் . அதனைத் தொடர்ந்து வந்த கேப்டன் கோலி 28 ஓட்டங்கள் , உடன் நின்ற ரோஹித் 10 ஓட்டங்களில் வெளியேறினர் . பின்னர் வந்தவர்களில் ரித்திமான் சாஹா 8 ஓட்டங்கள் , பாண்டியா 1 ஓட்டத்தில் ஆட்டமிழக்க , அஸ்வின் மட்டும் அதிகபட்சமாக 5 பவுண்டரிகளுடன் 37 ஓட்டங்கள் அடித்தார் . முகமது ஷமி 4 ரன்னுடன் வீழ்ந்தார் . கடைசி விக்கெட்டாக பும்ரா டக் அவுட் ஆனார் . இதில் அஸ்வின் , ஷமி , பும்ரா விக்கெட்டுகளை 4 பந்துகளில் வீழ்த்தினார் பிலாண்டர் . புவனேஷ்வர் குமார் 13 ரன்களுடன் ஆட்டமிழக்காமல் இருந்தார் . தென் ஆப்பிரிக்க தரப்பில் பிலாண்டர் 6 , மோர்கெல் மற்றும் ரபாடா தலா 2 விக்கெட்டுகள் வீழ்த்தினர் . இதில் வெற்றி பெற்று மூன்று போட்டிகளைக் கொண்ட தொடரில் முன்னிலை பெற்றது தென் ஆப்பிரிக்கா .


விராட் கோலி மற்றும் ஆஸ்திரேலிய ரசிகர்களுக்கு இடையேயான உறவு குறித்து ஆஸ்திரேலிய அணியின் முன்னாள் வீரர் ஆடம் கில்கிறிஸ்ட் கருத்து தெரிவித்துள்ளார் . இந்திய அணியின் கேப்டன் விராட் கோலி , ஆக்ரோஷமான வீரர் . இளமைக் காலத்தில் மிகவும் ஆக்ரோஷமாக இருந்தார் . எதிரணி வீரர்கள் , ரசிகர்கள் , ஊடகங்களின் விமர்சனங்களுக்கு அதிரடியாக பதிலடி கொடுப்பார் . தற்போது அவற்றையெல்லாம் சற்று குறைத்துக்கொண்டார் . எதிரணி வீரர்களை வம்புக்கு இழுத்து சீண்டுவதில் , ஆஸ்திரேலிய வீரர்கள் தான் நம்பர் 1 . அந்த அணியின் வீரர்கள் மட்டுமல்லாது ஊடகங்கள் , ரசிகர்கள் என அனைத்து தரப்புமே அந்த அணியுடன் மோதும் எதிரணியின் முக்கியமான வீரரை சீண்டும் . இந்தியாவுடனான போட்டி என்றால் , விராட் கோலி தான் அவர்களின் இலக்கு . இதற்கு முந்தைய ஆஸ்திரேலிய சுற்றுப்பயணங்களின்போது ஆஸ்திரேலிய ரசிகர்கள் கோலியை சீண்டுவதும் கோலி பதிலடி கொடுப்பதும் , கோலியின் செயல்பாடுகளை அந்நாட்டு ஊடகங்கள் விமர்சிப்பதும் தொடர்ந்து நடந்துவந்துள்ளன . ஆசிய கோப்பை , வெஸ்ட் இண்டீஸுக்கு எதிரான தொடர் ஆகியவற்றை முடித்துக்கொண்டு இந்திய அணி வரும் நவம்பர் மாதம் ஆஸ்திரேலியாவிற்கு சுற்றுப்பயணம் சென்று 3 டி20,3 ஒருநாள் மற்றும் 4 டெஸ்ட் போட்டிகள் கொண்ட தொடரில் ஆட உள்ளது . இந்நிலையில் , பெங்களூரு வந்த ஆஸ்திரேலிய அணியின் முன்னாள் வீரர் ஆடம் கில்கிறிஸ்டிடம் மை நேஷன் ஆங்கில இணையதளம் எடுத்த பிரத்யேக பேட்டியில் , ஆஸ்திரேலிய ரசிகர்கள் கோலியை சீண்டுவது குறித்தும் அந்த சீண்டல்கள் இந்த தொடரிலும் தொடருமா ? ஆஸ்திரேலிய ரசிகர்கள் - கோலி இடையேயான உறவு குறித்து கேள்வி எழுப்பப்பட்டது . அதற்கு பதிலளித்த ஆடம் கில்கிறிஸ்ட் , ஆஸ்திரேலிய ரசிகர்கள் எப்போதுமே எதிரணி வீரர்களை நம்பிக்கையை சிதைக்கும் விதமாக அவர்களை சீண்டுவதை வழக்கமாக கொண்டுள்ளனர் . ஆனால் ரசிகர்களின் சீண்டல்களை விராட் கோலி முன்புபோல் எதிர்கொள்ளமாட்டார் என நினைக்கிறேன் . கோலி முன்பைவிட தற்போது முதிர்ச்சியடைந்துள்ளார் . அதுவும் தற்போது இந்திய அணியின் கேப்டனாக உள்ளார் . எனவே கேப்டனாக அவரது பொறுப்பை உணர்ந்துள்ள அவர் , இதுபோன்ற சீண்டல்களை கடந்த காலங்களை போல எதிர்கொள்ளமாட்டார் . அதுமட்டுமல்லாமல் கோலி சவால்களை விரும்புபவர் . எனவே அவரை வம்புக்கு இழுத்தால் அதற்கு எல்லாம் சேர்த்து பேட்டிங்கில் பதிலடி கொடுக்கக்கூடிய வீரர் அவர் . அதனால் அவரை வம்பிழுத்தாலோ , சீண்டினாலோ , உலகின் தலைசிறந்த வீரரான கோலி , மேலும் சிறப்பாக ஆடி ரன்களை குவிப்பார் . இங்கிலாந்தில் அதிக ரன்களை குவித்ததை போல ஆஸ்திரேலியாவில் அவரை குவிக்கவிடக்கூடாது என்றால் ரசிகர்கள் இதுபோன்ற சீண்டல் , வம்பிழுத்தல் நடவடிக்கைகளில் ஈடுபடக்கூடாது என்று கில்கிறிஸ்ட் எச்சரித்துள்ளார் .


தமிழகத்துக்கு தற்போது துணை முதல்வரை நியமிக்க வேண்டியதை அ . தி . மு . க . தலைமை தான் தீர்மானிக்க வேண்டும் என மத்திய நகர்புற மேம்பாட்டுத்துறை அமைச்சர் வெங்கையா நாயுடு தெரிவித்தார் . தமிழக முதலமைச்சர் ஜெயலலிதா உடல்நலக்குறைவு காரணமாக கிரீம்ஸ் சாலையில் உள்ள அப்பல்லோ மருத்துவமனையில் கடந்த மாதம் 22 - ந்தேதி அனுமதிக்கப்பட்டார் . அங்கு அவருக்கு தீவிர சிகிச்சை அளிக்கப்பட்டு வரும் நிலையில் , அவரது உடல் நிலையை வைத்து சில அரசியல் கட்சித் தலைவர்கள் புதிய முதல்வர் , துணை முதல்வரை அறிவிக்க வேண்டும் என்று சர்ச்சையை கிளப்பி வருகின்றனர் . தி . மு . க . தலைவர் கருணாநிதி , பொருளாளர் மு . க . ஸ்டாலின் ஆகியோர் தொடர்ச்சியாக புதிய முதல்வர் குறித்து பேசி வருகின்றனர் . மத்திய பாரதிய ஜனதா அரசும் , மறைமுகமாக , புதிய முதல்வரை நியமிக்க அழுத்தம் கொடுத்து வருகிறது . ஆனால் , பாரதியஜனதா கட்சியிலேயே பெரும்பாலான தலைவர்கள் இதற்கு எதிர்ப்பு தெரிவித்து வருகின்றனர் . இந்நிலையில் , மத்திய நகர்புற மேம்பாட்டுத்துறை அமைச்சர் வெங்கையா நாயுடு முதல்வர் ஜெயலலிதாவின் உடல் நிலை குறித்து அறிய நேற்று அப்பல்லோ மருத்துவமனைக்குச் சென்றார் . அங்கு மருத்துவர்களின் முதல்வரின் உடல் நலன் குறித்து கேட்டறிந்தார் . அதன் பின் செய்தியாளர்களிடம் அவர் கூறுகையில் , " முதல்வர் ஜெயலலிதா சிகிச்சைக்கு நன்கு ஒத்துழைப்பு கொடுத்து வருகிறார் என் மருத்துவர்கள் என்னிடம் தெரிவித்தனர் . அவர் விரைவில் உடல் நலன் பெற்றுவிடுவார் என நான் நம்புகிறேன் . அவரின் உடல் நிலை குறித்து தேவையில்லாத வததந்திகளை யாரும் நம்ப வேண்டாம் " என்றார் . இதற்கிடையே இன்று பொறுப்பு ஆளுநர் வித்தியாசாகர் ராவை ஆளுநர் மாளிகையில் மத்திய அமைச்சர் வெங்கையா நாயுடு சந்தித்துப் பேசினார் . அதன்பின் , செய்தியாளர்களைச் சந்தித்தார் . அப்போது , அவரிடம் , தமிழகத்துக்கு துணை முதல்வர் நியமிக்க வேண்டிய அவசியம் ஏற்பட்டுள்ளதா என கேள்வி எழுப்பினர் . அதற்கு அவர் கூறுகையில் , " தமிழகத்தில் பெரும்பான்மையாக இருந்து ஆட்சி செய்யும் அ . தி . மு . க . தலைமை தான் துணை முதல்வர் நியமிப்பதை முடிவு செய்ய வேண்டும் . மற்றவகையில் துணை முதல்வரை நியமிப்பது குறித்து பேச யாருக்கும் உரிமையில்லை . தேவையில்லாமல் இந்த பிரச்சினையை கிளப்புகிறார்கள் . பிரதமர் மோடி வெளிநாடு செல்லும்போதெல்லாம் , புதிய பிரதமர் வேண்டுமென்ற கோரிக்கை எழவில்லையே . அப்போது , ஆட்சி நிர்வாகத்தை மத்திய அமைச்சர்கள் நன்றாகத்தானே பார்த்துக் கொள்கிறோம் . அதுபோல இப்போது தமிழகத்தின் நிர்வாகத்தை அமைச்சர்கள் நன்றாகத்தானே கவனிக்கிறார்கள் . அப்படியிருக்க துணை முதல்வர் நியமிப்பது குறித்து யாரும் கருத்து சொல்ல தேவையில்லை . அதை அதிமுக தலைமை பார்த்துக்கொள்ளும் " என தெரிவித்தார் .


இதுவரை ஏஐஎஃப்எஃப் என்று அழைக்கப்பட்ட அகில இந்திய கால்பந்து சம்மேளனத்தின் பெயர் விரைவில் " ஃபுட்பால் இந்தியா ' என்று மாற்றம் செய்யப்பட உள்ளது . " இந்திய மகளிர் லீக் ' ( ஐடபிள்யுஎல் ) என்ற பெயரில் மகளிருக்கான கால்பந்து போட்டியை நடத்த அகில இந்திய கால்பந்து சம்மேளனம் முடிவு செய்துள்ளது . இந்தப் போட்டிகள் வரும் 28 - ஆம் தேதி முதல் பிப்ரவரி 14 - ஆம் தேதி வரையில் தில்லியில் உள்ள அம்பேத்கர் விளையாட்டு மைதானத்தில் நடைபெறவுள்ளது . இதில் புதுச்சேரி , மணிப்பூர் , ஒடிஸா , ஹரியாணா , மிúஸாரம் , புணே ஆகிய மாநிலங்களைச் சேர்ந்த அணிகள் பங்கேற்கின்றன . இந்த நிலையில் , அதுகுறித்துப் பேசிய அகில இந்திய கால்பந்து சம்மேளனத் தலைவர் பிரஃபுல் படேல் செய்தியாளர்களிடம் கூறியதாவதுஃ “தற்போது நடைபெறவுள்ள போட்டிக்கு " ஏஐஎஃப்எஃப் இந்திய மகளிர் லீக் ' என்று பெயரிடப்பட்டுள்ளது . இதில் கால்பந்தை குறிப்பிடும் எந்தவொரு வார்த்தையும் இல்லாததால் , போட்டியின் பெயரை " ஃபுட்பால் இந்தியா இந்திய மகளிர் லீக் ( ஐடபிள்யுஎல் ) ' என்று மாற்ற முடிவு செய்துள்ளோம் . இதற்காக " அகில இந்திய கால்பந்து சம்மேளனம் ' என்ற பெயரை " ஃபுட்பால் இந்தியா ' என்று மாற்றம் செய்ய வேண்டியுள்ளது . விரைவில் அதுதொடர்பான முடிவு அறிவிக்கப்படும்” என்று பிரஃபுல் படேல் கூறினார் .


கடந்த 1987ம் ஆண்டு டிசம்பர் 24ம் தேதி முன்னாள் முதல்வர் எம் . ஜி . ஆர் . மரணம் அடைந்தார் . அப்போது , அதிமுக இரு அணிகளாக பிரிந்தது . ஜானகி மற்றும் ஜெயலலிதா என தனித்தனியாக முதலமைச்சருக்கு போட்டியிட்டனர் . இதில் ஜானகி , முதலமைச்சராக தேர்ந்தெடுக்கப்பட்டார் . இதைதொடாந்து 1988ம் ஆண்டு சட்டப்பேரவையில் நம்பிக்கை வாக்கெடுப்பு நடத்தப்பட்டது . அப்போது , திமுக எம்எல்ஏக்கள் வாக்கெடுப்பை புறக்கணித்தனர் . காங்கிரஸ் எம்எல்ஏக்கள் 6 பேர் பதவியை ராஜினாமா செய்தனர் . இதனால் , அவையில் பெரும் கூச்சல் குழப்பம் ஏற்பட்டது . திடீரென கை கலப்பும் , கலவரமும் மூண்டது . பின்னர் , 111 எம்எல்ஏக்களுடன் நம்பிக்கை வாக்கெடுப்பை நடத்திய அவை தலைவர் பி . எச் . பாண்டியன் ஜானகி அணி வெற்றி பெற்றதாக அறிவித்தார் . 1988ம் ஆண்டுக்கு பின் , தற்போது ( 2017 ) அதிமுகவில் பிளவு ஏற்பட்டுள்ளது . இதையொட்டி நாளை நம்பிக்கை வாக்கெடுப்பு நடத்த இருக்கிறது . கடந்த 2006 - 2011ம் ஆண்டு திமுவினல் 100க்கு குறைவான எம்எல்ஏக்களே இருந்தனர் . ஆனால் , அப்போது காங்கிரஸ் கட்சியுடன் இணைந்து ஆட்சி அமைத்தது . எந்த காரணத்தை கொண்டும் , நம்பிக்கை வாக்கெடுப்பு நடத்தவில்லை என்பது குறிப்பிடத்தக்கது .


சென்னை லீக் சீனியர் டிவிஷன் கால்பந்து போட்டியின் முதல் நாளில் முதல் வெற்றியை தெற்கு ரயில்வே மற்றும் இந்தியன் வங்கி அணிகள் பெற்றன . செயின்ட் ஜோசப் - சென்னை கால்பந்து சங்கம் சார்பில் சென்னை லீக் சீனியர் டிவிஷன் கால்பந்து போட்டி சென்னை ஜவாஹர்லால் நேரு மைதானத்தில் நேற்றுத் தொடங்கியது . இந்தப் போட்டியை செயின்ட் ஜோசப் கல்வி குழும தலைவர் பாபு மனோகரன் தொடங்கி வைத்தார் . சீனியர் டிவிஷன் போட்டியில் கணக்கு தணிக்கை அலுவலக மனமகிழ்மன்ற கிளப் ( ஏஜி ) , சென்னை சிட்டி , சென்னை சுங்கத் துறை , சென்னை எப் . சி . , சென்னை யுனைடெட் எப் . சி . , ஹிந்துஸ்தான் ஈகிள்ஸ் , வருமான வரித்துறை , இந்தியன் வங்கி , மெட்ராஸ் ஸ்போர்ட்டிங் யூனியன் , தெற்கு ரயில்வே , வீவா சென்னை ஆகிய அணிகள் பங்கேற்றுள்ளன . ரவுண்டு ராபின் முறையில் நடைபெறும் இந்தப் போட்டியின் முடிவில் அதிக புள்ளிகளைப் பெறும் அணி சாம்பியன் பட்டம் வெல்லும் . கடைசி இரு இடங்களைப் பிடிக்கும் அணிகள் , சீனியர் டிவிஷனில் இருந்து முதல் டிவிஷனுக்கு தகுதியிறக்கம் செய்யப்படும் . சீனியர் டிவிஷனில் மொத்தம் 66 ஆட்டங்கள் நடைபெறுகின்றன . இதில் ஒவ்வொரு ஆட்டத்திலும் ஆட்டநாயகன் விருது பெறும் வீரர்களுக்கு தலா ரூ . 1 , 000 ரொக்கப் பரிசாக வழங்கப்படும் . சீனியர் டிவிஷன் போட்டியில் பட்டம் வெல்லும் அணிக்கு ரூ . 2 லட்சமும் , 2,3 மற்றும் 4 - ஆவது இடங்களைப் பிடிக்கும் அணிகளுக்கு முறையே ரூ . 1 லட்சம் , ரூ . 75 ஆயிரம் , ரூ . 50 ஆயிரமும் ரொக்கப் பரிசாக வழங்கப்படும் . முதல் டிவிஷன் , 2 - ஆவது டிவிஷன் , 3 - ஆவது டிவிஷன் , 4 - ஆவது டிவிஷன்களில் சாம்பியன் பட்டம் வெல்லும் அணிகளுக்கு தலா ரூ . 30 ஆயிரமும் , அடுத்த இரு இடங்களைப் பிடிக்கும் அணிகளுக்கு முறையே ரூ . 20 ஆயிரம் மற்றும் ரூ . 10 ஆயிரமும் வழங்கப்படும் . இதில் முதல் ஆட்டத்தில் தெற்கு ரயில்வே அணியும் , சென்னை யுனைடெட் எப் . சி . அணியும் மோதின . விறுவிறுப்பாக நடைபெற்ற இந்த ஆட்டத்தில் இரு அணிகளும் அபாரமாக ஆடின . எனினும் ரயில்வே அணிக்கு 38 - ஆவது நிமிடத்தில் பெனால்டி வாய்ப்பு கிடைக்க , அதில் ஸ்வராஜ் கோலடித்தார் . இதன்பிறகு கோல் எதுவும் விழாத நிலையில் தெற்கு ரயில்வே 1 - 0 என்ற கோல் கணக்கில் வெற்றி கண்டது . இரண்டாவது ஆட்டத்தில் இந்தியன் வங்கி தரப்பில் லாலன் சங்கா ( 49 - ஆவது நிமிடம் ) , அபியூதுன் ஜோசப் ( 59 - ஆவது நிமிடம் ) ஆகியோர் தலா ஒரு கோலடித்ததால் இந்தியன் வங்கி அணி 2 - 0 என்ற கோல் கணக்கில் வருமான வரித்துறை அணியைத் தோற்கடித்தது .


வாடகை தாயாகும் ஐஸ்வர்யா ராய் . . ? காரணம் என்ன . . ? உலக அழகி என்றாலே ஐஸ்வர்யா ராய் தான் முதலில் மனதில் வந்து நிற்பார் . அந்த அளவிற்கு மக்கள் மனதில் நீங்கா இடம் பிடித்தவர் தான் இவர் . . . பாலிவுட்டில் எப்போதுமே புகழின் உச்சியில் இருக்கும் இவர் , தற்போது வாடகை தாயாக மாற உள்ளார் . கடந்த 2007ம் ஆண்டு பாலிவுட் நடிகர் அபிஷேக் பச்சனை திருமணம் செய்து கொண்ட ஐஸ்வர்யா ராய்க்கு , ஒரு பெண் குழந்தை உள்ளார் . இதனை அடுத்து தற்போது மிகவும் பிசியாக உள்ள ஐஸ்வர்யா ராய் , அடுத்து ஒரு புதிய படத்தில் நடிக்க முடிவு செய்து உள்ளார் . அந்த படத்தில் ஐஸ்வர்யா ராய் , வாடகை தாயாக நடிக்க உள்ளார் என்பது குறிப்பிடத்தக்கது . ஆனால் , ஐஸ்வர்யா ராய் வாடகை தாயாக நடிப்பதை ரசிகர்கள் கூட ஏற்றுகொள்ள வில்லை . . . மாறாக பலரும் அதற்கு எதிர்ப்பு தெரிவித்து வருகின்றனர் . இருந்தபோதிலும் , அந்த படத்தில் ஐஸ்வர்யா ராய் வாடகை தாயாக நடிக்க ஒப்புக்கொண்டுள்ளார் என்பது குறிப்பிடத்தக்கது .


ஆஸ்திரேலியாவுக்கு எதிரான 4 போட்டிகள் கொண்ட டெஸ்ட் தொடருக்கு தயாராகும் விதமாக நியூசிலாந்து ஏ அணிக்கு எதிராக இந்தியா ஏ அணி அதிகாரப்பூர்வமற்ற 4 நாட்கள் டெஸ்ட் போட்டிகளில் ஆடிவருகிறது . ஆஸ்திரேலியாவுக்கு எதிரான டெஸ்ட் தொடருக்கான இந்திய அணியில் இடம்பிடித்துள்ள ரஹானே , முரளி விஜய் , பார்த்திவ் படேல் , பிரித்வி ஷா , ஹனுமா விஹாரி ஆகிய 5 வீரர்களும் இந்தியா ஏ அணியில் ஆடிவருகின்றனர் . முதல் போட்டி நேற்று முன் தினம் தொடங்கி நடந்துவருகிறது . இந்த போட்டியில் டாஸ் வென்ற இந்தியா ஏ அணி முதலில் பேட்டிங் செய்தது . இங்கிலாந்து தொடரில் பாதியில் நீக்கப்பட்டு , வெஸ்ட் இண்டீஸுக்கு எதிரான தொடரிலும் புறக்கணிக்கப்பட்ட முரளி விஜய் , ஆஸ்திரேலியாவுக்கு எதிரான தொடரில் இடம்பிடித்துள்ளார் . எனவே அவர் ஆஸ்திரேலியாவுக்கு எதிரான ஆடும் லெவனில் இடம்பிடிக்கும் முனைப்பில் நியூசிலாந்து ஏ அணிக்கு எதிரான போட்டியில் சிறப்பாக ஆடுவார் என்று எதிர்பார்க்கப்பட்ட நிலையில் , அதை பயன்படுத்திக்கொள்ளாமல் சொற்ப ரன்களில் வெளியேறினார் . கேப்டன் ரஹானேவும் ஏமாற்றினார் . ஆனால் இளம் தொடக்க வீரர் பிரித்வி ஷா , மயன்க் அகர்வால் , ஹனுமா விஹாரி , பார்த்திவ் படேல் , தமிழக வீரர் விஜய் சங்கர் ஆகிய 5 பேரும் சிறப்பாக ஆடி அரைசதம் அடித்தனர் . கடைசி நேரத்தில் கிருஷ்ணப்பா கௌதமும் சிறப்பாக ஆட , இந்திய அணி 8 விக்கெட் இழப்பிற்கு 467 ரன்கள் எடுத்து முதல் இன்னிங்ஸை டிக்ளேர் செய்தது . இதையடுத்து முதல் இன்னிங்ஸை ஆடிய நியூசிலாந்து ஏ அணி வீரர்களும் சிறப்பாக ஆடி ரன்களை குவித்தனர் . அந்த அணியின் தொடக்க வீரர் ஹமீஷ் ரூதர்ஃபோர்டு அபாரமாக ஆடி சதமடித்தார் . மற்ற வீரர்களும் சிறப்பாக ஆடி ரன்களை குவித்தனர் . டேன் கிளீவர் , செத் ரேன்ஸ் ஆகிய இருவரும் அரைசதம் அடித்தனர் . வில் யங் மற்றும் பிரேஸ்வெல் ஆகிய இருவரும் அரைசதத்தை முறையே 1 மற்றும் 2 ரன்களில் தவறவிட்டனர் . நியூசிலாந்து ஏ வீரர்களின் பொறுப்பான ஆட்டத்தால் அந்த அணி முதல் இன்னிங்ஸில் 458 ரன்கள் குவித்து டிக்ளேர் செய்தது . இந்திய அணிக்கு சளைத்தவர்கள் அல்ல என்பதை நிரூபிக்கும் வகையில் நியூசிலாந்து ஏ அணி வீரர்கள் பேட்டிங் ஆடினர் . இதையடுத்து 9 ரன்கள் முன்னிலையுடன் இரண்டாவது இன்னிங்ஸை தொடங்கிய இந்தியா ஏ அணி , மூன்றாம் நாள் ஆட்டநேர முடிவில் விக்கெட் இழப்பின்றி 35 ரன்கள் எடுத்துள்ளது . முரளி விஜயும் பிரித்வி ஷாவும் களத்தில் உள்ளனர் .


ரஜினியின் அரசியல் பிரவேசத்திற்கு பா . ம . க . இளைஞரணித் தலைவர் அன்புமணி ராமதாஸ் எதிர்ப்பு தெரிவித்துள்ளார் . எப்போது சட்டமன்றத் தேர்தல் வருகிறதோ ! அப்போது போட்டியிடுவேன் என்று இலைமறைக் காயாக ஒன்லைனில் அரசியல் பிரவேசம் குறித்து பொடி வைத்து பேசியிருக்கிறார் ரஜினிகாந்த் . ரஜினியின் அரசியல் பிரவேசம் குறித்த சப்ஜெக்ட் தான் இன்று தமிழகத்தில் ஹாட் டாபிக்காக உள்ளது . புதிதாக கட்சியை தொடங்குபவர்கள் , பிற கட்சிகளையும் அதன் தலைவர்களையும் தாறுமாறாக விமர்சித்திருப்பதையே தமிழகம் இதுவரை கண்டிக்கிறது . ஆனால் ராகவேந்திரா மண்டபத்தில் உரையாற்றிய ரஜினி பிற கட்சித் தலைவர்கள் யாரையும் விமர்சிக்காதது அனைவரையும் புருவம் உயரச் செய்தது . திமுக செயல் தலைவர் மு . க . ஸ்டாலின் சிறந்த ஆட்சியாளர் , தலித்துகளுக்காக தொடர்ந்து போராடி வருபவர் தொல் . திருமா , நாம் தமிழர் இயக்கத்தின் ஒருங்கிணைப்பாளர் சீமான் சிறந்த போராளி , என ரஜினி கூறியது அரசியல் நாகரீகத்திற்கான புதிய அரிச்சுவடி . செலக்டிவ் அம்னீசியா மோடில் பா . ஜ . க . வை ரஜினி தள்ளினாலும் , தமிழிசை செளந்திரராஜனும் வரவேற்கத் தவறவில்லை . ஆனால் பா . ம . க . இளைஞரணித் தலைவர் அன்புமணி ராமதாஸ் மட்டும் தனி ரூட்டில் டாப் கியரைத் தட்டி ரஜினியை விமர்சித்து தெறிக்க விட்டிருக்கிறார் . " ரஜினி என் இனிய நண்பர் . நல்ல நடிகர் . அவர் நடிப்பை பார்ப்போம் ரசிப்போம் . தமிழகத்திற்கு தேவை நடிகர் அல்ல . நல்ல நிர்வாக திறமையுள்ள நபர் . தமிழகத்திற்கு நடிகர் வேண்டாம் . மருத்துவர் தான் வேண்டும் . தமிழகம் தீவிர சிகிச்சை பிரிவில் உள்ளது . கடனில் , ஊழலில் தத்தளிக்கிறது . இந்தியாவில் தமிழகம் கடைசி இடத்தில் உள்ளது . வேளாண் வளர்ச்சி எதிர்மறையாக உள்ளது . பொருளாதார வளர்ச்சியில் 21வது இடத்தில் உள்ளது . 1 . 5 கோடி இளைஞர்கள் வேலையில்லாமல் உள்ளனர் . தமிழக உரிமைகளை இழக்கிறோம் . இச்சூழலில் நடிகர்கள் ஒன்றும் செய்ய முடியாது . கடந்த காலத்தில் தமிழகத்தை நடிகர்களிடம் ஒப்படைத்து நாசப்படுத்திவிட்டனர் . எம் . ஜி . ஆர் . , நடிகர் , ஜெயலலிதா நடிகை . நடிகர்கள் தமிழகத்தை ஆட்சி செய்து நாசப்படுத்தினர் . நடிகர்கள் தமிழகத்தை ஆண்டது போதும் " இவ்வாறு பெருமூச்சு வாங்க ஒரே டேக்கில் டயலாக் பேசுவது போல குமுறியிருக்கிறார் . என்ன சொன்னார் ரஜினி ! . . . திறமையானவர் என்று தானே அன்புமணியைப் புகழ்ந்தார் . அதற்கு எதற்கு விமர்சனம் என்ற கேள்வி இங்கு பிரதானமாக எழலாம் . காரணம் இருக்கிறது . நாளையே தேர்தல் வந்தால் பிரதான கட்சிகளான திமுக , அதிமுக அவரை தன் பக்கம் இணைக்க விரும்புவதாகத் தெரிகிறது . அதன் வெளிப்பாடே ஸ்டாலின் மகிழ்ச்சி தெரிவித்ததும் , ஓ . பி . எஸ் . வரவேற்றதும் . ஆனால் பா . ம . க . ரஜினி அரசியலுக்கு வருவதை சுத்தமாக விரும்பவில்லை என்பதே அன்புமணியின் காட்டத்திற்கு காரணம் என்று கூறுகின்றனர் .


இந்திய சினிமாவே இப்படியொரு ஹீரோவை இதுவரையில் கண்டதில்லை . ரசிகர்களை கசக்கிப் பிழிந்து கரும்புச்சாறு குடிக்கும் நாயகர்களுக்கு மத்தியில் இவர் வித்தியாசமானவர் . படத்துக்கு படம் பொளேர் பஞ்ச் டயலாக் வைத்த வீரமான மனுஷன் , ஆனாலும் வயசு வித்தியாசமில்லாமல் அவருக்கு விசுவாசமாய் இருக்கின்றனர் ரசிக கோடிகள் . கருத்தில் மட்டுமில்லை , காதலிலும் மன்னன் தான் நம்ம அண்ணன் . செக்க சிவந்த இவரது நிறத்துக்கும் , சான்ஸே இல்லை ! ரக பர்சனாலிட்டிக்கும் விழாத ஹீரோயின்களே கிடையாது . கொப்பும் குழையுமாக , மப்பும் மந்திராவுமாக எத்தனையோ பேர் இவரை விரட்டினாலும் இவருடைய டேஸ்ட் என்னவோ ’சைஸ் ஜீரோ’ ரக நாயகியிடம்தான் இருந்தது . ’அது பொண்ணாய்யா அது , ஆம்பளை மாதிரி நடையும் , உடம்பும்’ என்று சீனியர் இயக்குநர்களால் விரட்டி ஒதுக்கப்பட்டவர் . அம்மணியிடம் எந்த விஷயத்தில் விழுந்தாரோ தெரியவில்லை நம்ம மிஸ்டர் ஸ்மார்ட்டுக்கு அப்படியொரு கிரேஸ் இந்த பொண்ணு மேலே . இரண்டு பேரும் ஈருடல் ஓர் உயிராக ! இல்லை , இல்லை , ஓருடல் ஒரே உயிராக இறுகக் கட்டிக் கொண்டு வாழ்ந்தார்கள் . சத்தியமாய் அவர்களுக்கு தெரியும் இது காதலுமில்லை , வெள்ளரிக்காயுமில்லை என்று . ஆனால் கசியக் கசிய கருமாந்திரம் பொங்கி வழிந்தது . ஒரு மாசம் , ரெண்டு மாசமில்லை கிட்டத்தட்ட மூணு நாலு வருடங்கள் இப்படித்தான் வாழ்ந்தார்கள் . ‘ஹெட்டு கை பட்ட பிறகுதான் பொண்ணு கொஞ்சம் பொசு பொசுன்னு ஆயிடுச்சு ! ’ என்று அம்மணியின் மேனேஜர்களே கமெண்ட் அடிக்குமளவுக்கு நிலை இருந்தது . பீக்கில் இல்லாவிட்டாலும் கூட பாதகமில்லாமல் ஃபீல்டில் வலம் வந்து கொண்டிருந்த அந்த அம்மணிக்கு ஒரு கட்டத்தில் வாய்ப்புகள் நின்றன . அதிலிருந்து சில வருடங்களில் அண்ணனும் வேறொரு பொண்ணை உருகி உருகி காதலித்துக் கரம் பற்றினார் . அதன் பிறகு அவரது வாழ்க்கை எப்படியெப்படியெல்லாமோ மாறிவிட்டது . வருடங்களும் உருண்டோடிவிட்டன . இந்நிலையில்தான் அந்த வாசமான பட ஷூட்டிங்குக்காக அக்கட பூமியோரமாக மாசக்கணக்கில் ஒதுங்கினார் அண்ணன் . ஒரு நாள் இரவில் வாட்ஸப் நம்பரில் ‘ஹெல்லோ’ என்றது ஒரு புது நம்பர் . டி . பி . யை பார்த்தால் . . . . சக்கை போடு போட்ட இவரது பழைய காதல் படத்தின் ஸ்டில் இருந்தது . சின்ன ஆர்வத்துடன் , ‘யார் இது ? ’ என்று இவர் ஆங்கிலத்தில் கேட்க . . . ரா ! ரா ! என்றது பொண்ணு . அடுத்த நொடி அங்கிருந்து அண்ணனுக்கு அழைப்பு வந்தது . இவர் எடுக்கவில்லை . சுமார் அரைமணி நேரம் கழித்து அதே சுவாரஸ்யத்தில் அழைத்தால் . . . ’இதயமே ! என் இதயமே ! ’ என்று உருகியது காலர் டியூன் . புரிந்த நொடியில் தல முதல் பாதம் வரை அண்ணனுக்குள் புது வெள்ளம் பாயந்தது . ரோமங்களும் சிலிர்த்துக் கொண்டு நின்றன . வேறெதுவும் பேசலை ‘எங்கேயிருக்க ? நான் உன்ன இப்பவே பார்க்கணும் . ’ என்றார் . ‘ நீ என்ன இப்பவே பார்க்க நினைப்பேன்னு தெரிஞ்சுதான் , நீ தங்கியிருக்கிற ஹோட்டல்லேயே தங்கியிருக்கேன் . ஓப்பன் தி டோர்’ என்றது லேடி . திறந்தார் , வயசுக்கேற்ற வளங்களுடன் அம்மணி . ஒரு காலத்தில் ஏற்ற இறக்கமில்லாத கதவுகள் போல் இருந்தவர் இன்று சற்றே தளர்ந்தது போல் பருத்தும் , விரிந்தும் , கவிழ்ந்தும் இருந்தார் . உணர்ச்சி பொங்கிட , ‘ரா ! ரா ! ’ என்றார் அண்ணன் கதவுகள் தாழிட்டப்பட்டன ! நெடுநாள் ஏக்க உணர்வுகள் பொங்கிப் பொங்கி வழிந்தன . மறுநாள் அதிகாலை கதவை திறந்து கொண்டு வந்தார் அம்மணி . அவரை போர்த்தியிருந்தது ஹெட்டின் டீ ஷர்ட்டும் , லுங்கியும் . தலைவனின் உதவியாளர்களுக்கு எல்லாம் புரிந்தது , ஆனால் எதுவுமே தெரியாதது போல் திரும்பிக் கொண்டனர் . ஹும் ! வீடு வரை விவகாரம் தெரியாமலிருந்தால் சரி .


பாகுபலி புகழ் இயக்குனர் ராஜமௌலி புதியதாக , இயக்கும் படத்தில் , 3 வெளிநாட்டு நடிகைகள் ஹீரோயின்களாக நடிப்பதாக , தகவல் வெளியாகியுள்ளது . பிரபாஸ் , அனுஷ்கா , ராணா , சத்யராஜ் ஆகியோர் நடிப்பில் வெளிவந்த பாகுபலி 1 மற்றும் 2 பல கோடி ரூபாய் வசூலை வாரிக் குவித்தன . இந்திய சினிமாவில் பல சாதனைகளை இந்த படங்கள் படைத்தன . பாகுபலி 1,2 படங்களின் பிரமாண்ட வெற்றியை தொடர்ந்து , இயக்குனர் ராஜமௌலி , புதிய படம் ஒன்றை இயக்கும் பணிகளை தொடங்கியுள்ளார் . இதில் , தெலுங்கு சினிமாவில் மெகா ஸ்டார்கள் , ராம் சரண் தேஜா மற்றும் ஜூனியர் என்டிஆர் ஹீரோவாக நடிக்கின்றனர் . பெரும் பட்ஜெட்டில் தயாராக உள்ள இந்த படத்திற்கு , ஹீரோயின்கள் யார் என இதுவரை முடிவு செய்யப்படாத நிலை நீடித்தது . இதுநாள் வரை , திரைக்கதை தயாரிப்பில் ராஜமௌலி கவனம் செலுத்தி வந்தார் . தற்போது , ஹீரோயின்களை தேர்வு செய்ய தொடங்கிவிட்டார் எனக் கூறப்படுகிறது . அதன்படி , 3 வெளிநாட்டு அழகிகளை , ஹீரோயின்களாக அவர் இறுதி செய்துள்ளாராம் . படத்தின் கதைக்கு , கிளாமர் ஏற்றும் வகையில் , இந்த அழகிகளை தயார்படுத்தியுள்ளாராம் ராஜமௌலி . ஆனால் , அவர்களின் பெயர் உள்ளிட்ட விவரங்கள் வெளியிடப்படவில்லை . அவர்கள் , பிரபலமான நடிகைகளாக இருப்பார்கள் என்பதால் , அதன் மூலமாக , படத்திற்கு சர்வதேச சந்தையில் நல்ல மார்க்கெட் கிடைக்க , ராஜமௌலி திட்டமிட்டுள்ளார் என்றும் தகவல்கள் தெரிவிக்கின்றன .


இங்கிலாந்து அணிக்கு எதிரான ஒருநாள் தொடரை 5 - 0 என ஆஸ்திரேலிய அணி இழந்துள்ளது . அடுத்த ஆண்டு இங்கிலாந்தில் உலக கோப்பை நடக்க உள்ள நிலையில் , இந்த படுதோல்வி ஆஸ்திரேலிய அணிக்கு கடும் மன உளைச்சலை கொடுக்கும் வகையில் அமைந்துள்ளது . பந்தை சேதப்படுத்திய விவகாரத்தில் ஸ்மித் மற்றும் வார்னருக்கு ஓராண்டு தடை விதிக்கப்பட்டுள்ளது . அதனால் சீனியர் வீரர்களான அவர்கள் இல்லாமல் ஆஸ்திரேலிய அணி திணறுவதோடு , தொடர் தோல்விகளையும் சந்தித்து வருகிறது . இங்கிலாந்துக்கு எதிரான ஒருநாள் தொடரில் 5 போட்டிகளிலும் தோற்று , ஒயிட் வாஷ் ஆகியுள்ளது . இந்த தொடர் முழுவதுமே இங்கிலாந்து அணிதான் ஆதிக்கம் செலுத்தியது . முதல் போட்டியில் 3 விக்கெட்டுகள் வித்தியாசத்திலும் இரண்டாவது போட்டியில் 38 ரன்கள் வித்தியாசத்திலும் ஆஸ்திரேலியா தோல்வியை தழுவியது . மூன்றாவது போட்டியில் யாரும் எதிர்பார்க்காத அளவிற்கு 481 ரன்கள் என்ற சாதனை ஸ்கோரை அடித்த இங்கிலாந்து , ஆஸ்திரேலியாவை 242 ரன்கள் வித்தியாசத்தில் வீழ்த்தி ஆஸ்திரேலியாவிற்கு வரலாற்று படுதோல்வியை பரிசாக வழங்கியது . நான்காவது போட்டியிலும் இங்கிலாந்து அணி வெற்றி பெற்றது . இந்த தொடரில் தொடர் தோல்விகளை சந்தித்ததன் மூலம் ஐசிசி ஒருநாள் தரவரிசையில் பாகிஸ்தானுக்கு பின்னால் செல்லும் அளவிற்கு பின்னடைவை ஆஸ்திரேலிய அணி சந்தித்தது . தற்போது ஐசிசி தரவரிசையில் 6ம் இடத்தில் உள்ளது . கடைசி போட்டியிலாவது வெற்றி பெறும் முனைப்பில் ஆடிய ஆஸ்திரேலிய அணியின் எண்ணத்தை தகர்த்திவிட்டார் பட்லர் . கடைசி போட்டியில் முதலில் பேட்டிங் ஆடிய ஆஸ்திரேலிய அணி 205 ரன்களுக்கு ஆல் அவுட்டானது . 206 ரன்கள் என்ற எளிய இலக்குடன் களமிறங்கிய இங்கிலாந்து வீரர்களை அடுத்தடுத்து அவுட்டாகினர் ஆஸ்திரேலிய பவுலர்கள் . ஆனால் பட்லர் மட்டும் நிலைத்து நின்று ஆடி , சதமடித்து இங்கிலாந்தை வெற்றி பெற செய்தார் . அதன்மூலம் ஒரு விக்கெட் வித்தியாசத்தில் இங்கிலாந்து திரில் வெற்றி பெற்றது . அதன்மூலம் ஆஸ்திரேலியாவுக்கு எதிரான ஒருநாள் தொடரை 5 - 0 என இங்கிலாந்து வென்றுள்ளது . இந்த தொடரில் ஆஸ்திரேலியா ஒரு போட்டியில் கூட வெற்றி பெறாதது அந்த அணிக்கு நேர்ந்த சோகம் . இங்கிலாந்திடம் ஒருநாள் தொடரில் ஆஸ்திரேலிய அணி ஒயிட் வாஷ் ஆவது இதுதான் முதல் முறை . இதற்கு முன்னதாக இங்கிலாந்திடம் அனைத்து போட்டிகளிலும் தோற்று ஒருநாள் தொடரை ஆஸ்திரேலிய அணி இழந்ததே இல்லை . இன்னும் ஓராண்டில் உலக கோப்பையை வைத்துக்கொண்டு வரலாற்று படுதோல்வியை ஆஸ்திரேலியா பதிவு செய்துள்ளது .


சிவகார்த்திகேயன் படம் என்பதால் ஆர்வமுடன் சென்ற அவரின் ரசிகரகள் பலரும் படத்தின் நீளம் அதிகம் . காமெடி சரி இல்லை . தேவையே இல்லாத போர் காட்சிகள் என நெகடிவ் கமெண்ட்ஸ் கொடுத்திருப்பதால் செம அப்செட் ஆகி இருக்கிறார் சிவகார்த்திகேயன் . தன்னுடைய திரையுலக வாழ்க்கையில் மிக முக்கியமான படம் என ஓவெ பில்டப் எல்லாம் கொடுத்தும் கதை இப்படி ஆகிவிட்டதான் நொந்து போயிருக்கும் சிவகார்த்திகேயனுக்கு , அவரின் அன்பு மகளால் சந்தோஷமான செய்தி ஒன்று கிடைத்திருக்கிறது . கனா திரைப்படத்திற்காக சிவகார்த்திகேயன் அவரது மகளுடன் சேர்ந்து “வாயாடி பெத்தபுள்ள” எனும் பாடலை பாடி இருந்தார் . அந்த பாடல் கூட இணைய தளங்களில் வைரல் ஆகி இருந்தது . இந்த வீடியோவை இதுவரை 30 மில்லியன் பார்வையாளர்கள் பார்த்திருக்கின்றனர் . இந்த செய்தி அவரை மிகுந்த மகிழ்ச்சியில் ஆழ்த்தி இருக்கிறது . மேலும் இந்த பாடலை இதுவரை 5 லட்சம் பேர் லைக் செய்திருக்கின்றனர் . பெரிய பெரிய ஹீரோக்களின் படத்தின் பாடல் கூட இந்த அளவிற்கு வரவேற்பினை பெற்றது கிடையாது . இதனால் தன் மகள் பாடிய பாடலுக்கு கிடைத்திருக்கும் வரவேற்பினை எண்ணி மிகுந்த மகிழ்ச்சியில் இருக்கிறார் சிவகார்த்திகேயன் . இந்த கனா படத்தினை தயாரித்திருப்பதும் அவர் தான் என்பது குறிப்பிடத்தக்கது . சீமராஜா கவுத்தினா என்ன அதால் இளவரசி இருக்கிறாரே கைகொடுக்க என நிம்மதி அடைந்திருக்கிறார் சிவகார்த்திகேயன் .


சூரியா பற்றிய கிண்டல்ஃ கடந்த மாதம் சூர்யா ரசிகர்கள் அனைவரையும் மிகவும் கோபமாக்கிய விஷயம் , பிரபல தொலைக்காட்சியில் சினிமா சம்பந்தமாக ஒளிபரப்பாகும் நிகழ்ச்சியில் . தொகுப்பாளினிகள் இருவர் சூர்யா அடுத்ததாக செல்வராகவன் இயக்கத்தில் நடிக்க உள்ள படத்தில் அமிதாப் பச்சனுடன் நடிக்க உள்ளதாகவும் சூர்யா குள்ளமாக உள்ளதால் அமிதாப்பச்சனுடன் நடிக்கும் போது ஸ்டூல் போட்டு தான் நடிக்க வேண்டும் எனக் கூறி சூரியாவின் உயரத்தை கிண்டல் செய்தனர் . கண்டனம்ஃ தொகுப்பாளினிகள் இப்படி கூறியதற்கு எதிராக பிரபலங்கள் மற்றும் ரசிகர்கள் தொடர்ந்து கண்டனம் தெரிவித்து வந்தனர் . மேலும் நடிகர் சங்க தரப்பினரிடம் இருந்து இந்த தொலைக்காட்சிக்கு நோட்டீஸ் அனுப்பப்பட்டது . அதே போல் சூர்யா ரசிகர்கள் இந்த தொலைக்காட்சிக்கு எதிரே ஆர்பாட்டத்திலும் ஈடுபட்டனர் என்பது குறிப்பிடத்தக்கது . அனுஷ்காவின் சாட்டையடி பேச்சுஃ இந்நிலையில் , சூர்யாவுடன் சிங்கம் படத்தின் மூன்று பாகங்களிலும் கதாநாயகியாக நடித்த நடிகை அனுஷ்காவிடம் இது குறித்து கேள்வி எழுப்பப்பட்டது . இதுகுறித்து அவர் கூறுகையில் . பொதுவாக இதுபோன்ற விஷயங்களுக்கு எப்போதும் நான் பதில் அளித்தது இல்லை . ஆனால் இதுகுறித்து கூற வேண்டும் என்றால் மரியாதைக்குரியதாக தெரியவில்லை . எல்லோருக்கும் ஒரு இடம் இருக்கிறது , அவரவர் அவரது அளவில் இருக்க வேண்டும் . பிரபலம் என்பதால் ஒரு பொது இடத்தில் உங்களது மனதில் தோன்றுவதை கூறுவது சரியில்லை என்று கூறி தொகுப்பாளினிகளுக்கு சாட்டையடி பதில் கொடுத்துள்ளார் .


தென்னாப்பிரிக்காவில் நடந்துவரும் டி20 லீக் தொடரில் ஸ்பார்டான்ஸ் அணியின் கேப்டன் டிவில்லியர்ஸ் , மைதானத்தில் இருந்தபடியே பயிற்சியாளருடன் வாக்கி டாக்கியில் பேசிய ரசிகர்களுக்கு அதிர்ச்சியாக இருந்தது . இந்தியாவில் ஐபிஎல்லைப்போல தென்னாப்பிரிக்காவில் மசான்ஸி சூப்பர் லீக் என்ற பெயரில் டி20 லீக் போட்டிகள் நடத்தப்பட்டு வருகின்றன . இதன் முதல் போட்டியில் டிவில்லியர்ஸ் தலைமையிலான டிஷ்வானே ஸ்பார்டான்ஸ் மற்றும் கேப்டவுன் பிளிட்ஸ் ஆகிய இரு அணிகளும் மோதின . இந்த போட்டியில் கேப்டவுன் பிளிட்ஸ் அணி டிவில்லியர்ஸ் தலைமையிலான ஸ்பார்டான்ஸ் அணியை 49 ரன்கள் வித்தியாசத்தில் வீழ்த்தி வெற்றி பெற்றது . இந்த தொடரில் புதிதாக ஒரு முயற்சி மேற்கொள்ளப்பட்டுள்ளது . இந்த போட்டியில் பிளிட்ஸ் அணி முதலில் பேட்டிங் ஆடியது . அப்போது 6வது ஓவரின் போது திடீரென ஸ்பார்டான்ஸ் அணியின் கேப்டன் டிவில்லியர்ஸ் வாக்கி டாக்கியில் பயிற்சியாளர் மார்க் பௌச்சருடன் பேசினார் . இது ரசிகர்களை அதிர்ச்சியில் ஆழ்த்தியது . அதேபோல 14வது ஓவரிலும் ஒருமுறை பயிற்சியாளருடன் பேசினார் . பிளிட்ஸ் அணியின் இன்னிங்ஸின் போது ஃபீல்டிங் செய்துகொண்டிருந்த டிவில்லியர்ஸ் இரண்டு முறை பேசினார் . டிவில்லியர்ஸ் பேசிய இரண்டு தருணங்களையும் வைத்து பார்க்கையில் இக்கட்டான சூழலில் பயிற்சியாளரிடம் ஆலோசனை கேட்க வாக்கி டாக்கியின் மூலம் தொடர்புகொள்ளும் வசதி ஏற்படுத்தி தரப்பட்டுள்ளதை அறிய முடிகிறது . ஜேசன் ஸ்மித் - மாலன் பார்ட்னர்ஷிப்பை பிரிக்க முடியாதபோது 6வது ஓவரில் வாக்கி டாக்கியில் பேசினார் டிவில்லியர்ஸ் . பின்னர் அதே ஓவரில் மாலன் அவுட்டானார் . அதேபோல 14வது ஓவரிலும் டிவில்லியர்ஸ் பேசினார் . பொதுவாக களத்தில் வீரர்கள் எலக்ட்ரானிக் பொருட்களை பயன்படுத்த அனுமதி கிடையாது . ஐபிஎல் போட்டிகளில் களத்தில் இருக்கும் வீரர்களுடன் வர்ணனையாளர்கள் ஹெட்போனில் உரையாடுவது வழக்கம் . ஆனால் இக்கட்டான சூழலில் பயிற்சியாளருடன் கேப்டன் வாக்கி டாக்கியில் உரையாடுவது இதுதான் முதன்முறை . ஆனால் எதிரணியின் கேப்டன் வாக்கி டாக்கியை பயன்படுத்தவில்லை . ஏனென்றால் அந்த அணிக்கு இக்கட்டான சூழல் எதுவும் உருவாகவில்லை . மேலும் வாக்கி டாக்கியை இரண்டு முறை மட்டும்தான் பயன்படுத்த வேண்டும் என்ற கட்டுப்பாடு விதிக்கப்பட்டிருக்கலாம் என்று கருதப்படுகிறது . அதனால்தான் டிவில்லியர்ஸ் இரண்டுமுறை பயன்படுத்தியிருக்கலாம் .


நாடாளுமன்றத் தேர்தலுக்கு முன்பாக நாஞ்சில் சம்பத் திமுகவில் சேருவார் என்ற எதிர்பார்ப்பு ஏற்பட்டுள்ளது . அதிமுக பிளவுக்கு பிறகு தினகரன் அணியில் இருந்த நாஞ்சில் சம்பத் , கடந்த சில மாதங்களுக்கு முன்பு அந்த அணியிலிருந்து வெளியேறினார் . இதன்பிறகு இலக்கிய மேடைகளில் மட்டும் தலைகாட்டிவரும் நாஞ்சில் சம்பத் , அரசியல் சார்ந்த கருத்துகளை தெரிவிக்கவும் தவறுவதில்லை . இடையே மீண்டும் மதிமுகவுக்கு செல்லப்போகிறார் என செய்திகள் பரவின . ஆனால் , அதை மறுத்த நாஞ்சில் சம்பத் , தொடர்ந்து அரசியல் கட்சிகளிடமிருந்து விலகியே இருந்துவந்தார் . தமிழகச் சட்டப்பேரவைக்கான இடைத்தேர்தல் , நாடாளுமன்றத் தேர்தல் நெருங்கிவரும் வேளையில் திமுக மீதான பாசம் நாஞ்சில் சம்பத்துக்கு அதிகரித்துள்ளது . தாய்க் கழகமான திமுக மீதான பாசத்தையும் வெளிப்படுத்தி வருகிறார் நாஞ்சில் சம்பத் . வரும் நாடாளுமன்றத் தேர்தலில் பாஜக தோற்கடிக்கப்பட வேண்டும் எனக் கூறிவரும் நாஞ்சில் சம்பத் , நாடாளுமன்றத்தேர்தலில் 40 தொகுதிகளிலும் திமுக கூட்டணி வெற்றி பெற வேண்டும் என்ற தனது விருப்பத்தையும் வெளிப்படுத்தியிருக்கிறார் . அப்படியானால் , திமுகவில் நாஞ்சில் சம்பத் சேரப்போகிறாரோ என்ற கேள்வி எழுந்தது . இதுதொடர்பாக நாஞ்சில் சம்பத் நெருக்கமானவர்களிடம் பேசியபோது , “திமுகவில் சேரும்படி நாஞ்சில் சம்பத்துக்கு தொடர்ந்து அழைப்புகள் வருகின்றன . ஆனால் , தற்போதைக்கு கட்சியில் சேரும் எண்ணத்தில் அவர் இல்லை . தொடர்ந்து இலக்கிய துறையில் பயணிக்கவே விரும்புகிறார் . ஆனால் , நாடாளுமன்றத் தேர்தலில் திமுகவுக்கு ஆதரவாகப் பிரசாரம் செய்யும் எண்ணத்தில் இருக்கிறார் . ” என்று கூறுகிறார்கள் . நாஞ்சில் சம்பத் தரப்பில் இப்படி பதில் வந்தாலும் , தேர்தல் நெருங்கும் வேளையில் , அறிவாலயத்தில் அவர் ஐக்கியமாகிவிட வாய்ப்புகள் இல்லாமல் இல்லை .


கோவில்பட்டியில் அகில இந்திய வலைகோல் பந்தாட்ட ( ஹாக்கி ) போட்டி மே 5 - ஆம் தேதி ஆராவாரத்துடன் தொடங்கும் என்று கோவில்பட்டி நேஷனல் பொறியியல் கல்லூரி இயக்குநர் சொக்கலிங்கம் தெரிவித்தார் . தூத்துக்குடி மாவட்டம் , கோவில்பட்டி நேஷனல் பொறியியல் கல்லூரி இயக்குநர் சொக்கலிங்கம் நேற்று செய்தியாளர்களிடம் கூறியதுஃ மருத்துவம் மற்றும் கல்வி அறக் கட்டளையின் சார்பில் , கே . ஆர் . கல்வி நிறுவனங்கள் , இலட்சுமி அம்மாள் ஸ்போர்ட்ஸ் அகாதெமியுடன் இணைந்து லட்சுமி அம்மாள் நினைவுக் கோப்பைக்கான 9 - ஆம் ஆண்டு அகில இந்திய ஹாக்கி போட்டியை நடத்த இருக்கிறது . இந்தப் போட்டி மே மாதம் 5 - ஆம் தேதி முதல் 14 - ஆம் தேதி வரை கோவில்பட்டி கிருஷ்ணா நகரில் உள்ள செயற்கை இழை ஹாக்கி மைதானத்தில் ஆராவாரத்துடன் தொடங்கும் . கல்வி நிறுவனங்களின் தலைவர் கே . ராமசாமி தலைமையேற்று போட்டியை தொடங்கி வைக்கிறார் . இந்தப் போட்டியில் ஆர் . சி . எப் . கபுர்தாளா , கனரா வங்கி பெங்களூரு , ஆர்மி லெவன் பெங்களூரு , செளத் சென்ட்ரல் இரயில்வே செகந்தராபாத் , ஓஎன்ஜிசி புதுதில்லி , இந்தியன் நேவி மும்பை , சென்ட்ரல் செகரெட்ரியேட் புதுதில்லி , இலட்சுமி அம்மாள் நினைவு ஹாக்கி அணி உள்பட 16 அணிகள் கலந்து கொள்கின்றன . தினமும் காலை 6.30 , மாலை 5 மணி , 6.30 , இரவு 8 மணி என 4 போட்டிகள் நடைபெறும் . இப்போட்டிகளைக் காண்பதற்காக கோவில்பட்டி அண்ணா பேருந்து நிலையத்திலிருந்து காலை 6 மணி மற்றும் மாலை 4.30 மணிக்கு இலவசமாக பேருந்து வசதி செய்யப்பட்டுள்ளது . முதலிடத்தைப் பிடிக்கும் அணிக்கு சுழற்கோப்பை மற்றும் ரூ . 1 இலட்சம் , 2 - ஆவது இடத்தைப் பிடிக்கும் அணிக்கு சுழற்கோப்பை மற்றும் ரூ . 75 ஆயிரம் , 3 - ஆம் இடம் பெறும் அணிக்கு சுழற்கோப்பை மற்றும் ரூ . 50 ஆயிரம் , 4 - ஆவது இடம் பிடிக்கும் அணிக்கு சுழற்கோப்பை மற்றும் ரூ . 30 ஆயிமும் பரிசு வழங்கப்படவுள்ளது” என்று அவர் கூறினார் .


அரசியல் வாழ்க்கையில் மிகப்பெரிய உச்சத்தை தொட்ட சசிகலா , தமது சொந்த வாழ்க்கையில் அனைத்து சுக - துக்கங்களையும் இழந்த சோகத்தில் நெஞ்சம் கனக்க கண்ணீர் வடித்து வருகிறார் . பெங்களூரு சிறையில் , ஆரம்பத்தில் , சசிகலா எதற்கும் கலங்காமல் இருந்தாலும் , கடைசி காலத்தில் கூட தமது கணவருடன் வாழ முடிய வில்லையே , என்ற ஆதங்கம் அவரை கண்ணீர் சிந்த வைத்துள்ளது . சொத்து குவிப்பு வழக்கில் சிறை செல்வதற்கு முன்னால் , அவர் ஜெயலலிதாவின் சமாதியில் மூன்று முறை ஓங்கி அடித்து சத்தியம் செய்யும் வரை , அவரை ஒரு தைரியமான பெண்மணியாகத்தான் தெரிந்தார் . ஜெயலலிதா இருந்தவரை , அவருக்கு கிடைத்த ஒரு சில சிறப்பு அந்தஸ்தை தவிர , அனைத்து மரியாதைகளும் , சசிகலாவுக்கும் கிடைத்தன . ஆளும் வர்க்கம் முதல் கட்சியின் மூத்த நிர்வாகிகள் வரை அவர் முன்னே கைகட்டி நின்றனர் . ஆனால் , அண்மைக்கால நிகழ்வுகள் அவரை , ரொம்பவே கலங்க வைத்துள்ளது . அதனால் சில நேரங்களில் அவர் கண்ணீர் விட்டு அழுது விடுவதாகவே சொல்லப்படுகிறது . ஜெயலலிதா இருந்தவரை , சசிகலாவை ஒரு நிழல் முதல்வராகவே பார்த்த , அதிகாரிகள் , அமைச்சர்கள் , அத்துடன் அவர்கள் போட்ட கும்பிடு , காட்டிய பணிவு என அனைத்துமே போலி என்பதை அவர் தற்போது தெளிவாக உணர்ந்து விட்டார் . சசிகலாவே முதல்வராக வேண்டும் , அவர் இருக்கும் இடத்தில் நான் செருப்பு கூட அணிய மாட்டேன் என்று , நடிகர் திலகத்தை விட கூடுதலாக நடித்த அமைச்சர் உதயகுமார் , விசுவாசத்தின் அடையாளம் பன்னீரே என்று அப்படியே டைவ் அடிக்கிறார் . சின்னம்மா இல்லை , எங்கம்மா என்று கண்கள் சிவக்க குரல் கொடுத்த அமைச்சர் சி . வி . சண்முகம் , அவர்கள் குடும்பத்தையே அரசியலை விட்டு ஒதுக்கி விட்டோம் என்று பேட்டி கொடுக்கிறார் . சசிகலா முதல்வர் ஆவதற்கு முன்பே , அவரை மாண்புமிகு சின்னம்மா என்று அழைத்து , அவர் காலில் சாஷ்டாங்கமாக விழுந்தவர்கள் , தலைமை கழகத்தில் இருந்த அவரது பேனர்களை எல்லாம் , பிய்த்து எரிய உத்தரவு போடுகின்றனர் . இதை எல்லாம் கேள்விப்பட்டு , கட்டுப்படுத்த முடியாத துக்கத்தால் , கண்ணீர் விட்டு வேதனையை வெளிப்படுத்தி இருக்கிறார் சசிகலா . மற்றவர்கள் காட்டிய பணிவு , பவ்யம் , விசுவாசம் எல்லாமே நடிப்புதான் என்று தற்போது அவர் தெளிவாக உணர்ந்து விட்டார் . அதெல்லாம் ஒரு பக்கம் இருந்தாலும் , ஒரு குடும்ப தலைவியாக இருந்து செய்ய வேண்டிய கடமைகளை எல்லாம் செய்யாமல் இருந்து விட்டோமே ? என்ற கவலையே அவரை அதிகமாக வாட்டி வதைக்கிறது . கடைசி காலத்திலாவது கணவர் நடராஜனோடு சேர்ந்து வாழ வேண்டும் என்ற ஆசை அவருக்கு அதிகமாக இருந்துள்ளது . கணவர் உடல்நிலை பாதிக்கப்பட்டு மருத்துவமனையில் இருக்கும்போது , அருகில் இருந்து செய்ய வேண்டியதை செய்ய முடியாமல் இருக்கிறோமே என்று அவர் மிகவும் வேதனை பட்டுள்ளார் . கணவரோடு சேர்ந்து வாழ முடியவில்லை . பிள்ளைகளும் பிறக்கவில்லை . அதற்கான மருத்துவமும் செய்துகொள்ள முடியாமல் போய் விட்டது . இப்படி , சொந்த வாழ்க்கையில் எல்லாவற்றையும் இழந்து , கடைசி காலத்தில் சிறையில் தவிக்கிறேன் . எனக்கு எதற்காக இவ்வளவு பெரிய தண்டனை ? என்று சசிகலா மிகவும் கலங்குகிறார் . அரசியல் நிகழ்வுகளுக்கு அப்பாற்பட்டு பார்த்தால் , அவரவர் இதயத்தில் ஆயிரம் , ஆயிரம் ஆசைகள் இருக்கத்தானே செய்யும் . அது சசிகலாவுக்கும் இருக்கும் அல்லவா ? அவரும் பெண்தானே ?


ரிவுயூ கேட்பதில் கூடுதல் கவனத்துடன் செயல்படுமாறு இந்திய அணியின் கேப்டன் விராட் கோலிக்கு முன்னாள் வீரர் அஜித் அகார்கர் அறிவுரை வழங்கியுள்ளார் . விராட் கோலி ஒரு வீரராக சிறப்பாக ஆடினாலும் , அவரது கேப்டன்சியின் மீது ஏராளமான விமர்சனங்கள் எழுகின்றன . வீரர்களை கையாளும் விதம் , பவுலர்களை பயன்படுத்தும் விதம் , கள வியூகங்கள் , வீரர்களை அடிக்கடி மாற்றுவது என அடுக்கடுக்கான விமர்சனங்கள் கோலி மீது உள்ளன . இங்கிலாந்துக்கு எதிரான டெஸ்ட் தொடரை இழந்ததன் எதிரொலியாக பயிற்சியாளர் ரவி சாஸ்திரி மற்றும் கேப்டன் விராட் கோலி மீது கடுமையான விமர்சனங்கள் முன்வைக்கப்படுகின்றன . கோலியின் கேப்டன்சியில் உள்ள குறைபாடுகளை முன்னாள் வீரர்கள் சுட்டிக்காட்ட தவறியதே இல்லை . அந்த வகையில் ரிவியூ கேட்பதில் கோலி அவசரப்படுவதாகவும் சற்று நிதானமாக கூடுதல் கவனத்துடன் செயல்பட வேண்டும் எனவும் அஜித் அகார்கர் அறிவுரை கூறியுள்ளார் . லண்டன் ஓவல் மைதானத்தில் நடந்துவரும் கடைசி போட்டியில் , முதல் நாள் ஆட்டத்தில் , குக் மற்றும் மொயின் அலி ஆகிய இருவருக்கும் ரிவியூ கேட்டு அதை இந்திய அணி இழந்தது . இரண்டுமே அவுட்டாக இருக்க வாய்ப்பில்லை என்பது எளிமையாக தெரிந்தபோதிலும் அவை இரண்டிற்கும் ரிவியூ கேட்டு , முதல் நாள் ஆட்டத்தின் இரண்டாவது செசனிலேயே இரண்டு ரிவியூ வாய்ப்பையும் இழந்தது இந்திய அணி . அந்த சமயத்தில் இங்கிலாந்தின் கையில் 9 விக்கெட்டுகள் எஞ்சியிருந்தன . இது மிகவும் மோசமான அணுகுமுறை . இந்நிலையில் , இதுதொடர்பாக கருத்து தெரிவித்துள்ள அஜித் அகார்கர் , பவுலர்கள் சற்று நம்பிக்கையுடன் அம்பயரிடம் அப்பீல் செய்து அதை அம்பயர் மறுத்துவிட்டாலே உடனடியாக கோலி ரிவியூ கேட்டுவிடுகிறார் . அவருக்கு பவுலரும் விக்கெட் கீப்பரும் உதவ வேண்டும் . கோலியும் கொஞ்சம் உணர்ச்சிகளை அடக்கி சுய கட்டுப்பாட்டுடன் நிதானமாக செயல்பட வேண்டும் என அகார்கர் அறிவுரை கூறியுள்ளார் .


மத்திய அமைச்சர் ஆனந்த்குமார் ஹெக்டேயின் பேச்சு மதச்சார்பின்மைக்கு எதிரானது எனவும் இந்திய அரசியலமைப்புக்கு எதிரான மீறல் எனவும் திமுக செயல்தலைவர் ஸ்டாலின் கண்டனம் தெரிவித்துள்ளார் . அவரது பேச்சை நீக்குவதற்கு பதில் அவரை அமைச்சரவையில் இருந்து பிரதமர் மோடி நீக்க வேண்டும் எனவும் ஸ்டாலின் வலியுத்தியுள்ளார் . மத்திய வேலைவாய்ப்பு மற்றும் திறன் மேம்பாட்டுத்துறை இணையமைச்சராக பதவி வகிப்பவர் அனந்தகுமார் ஹெக்டே . கர்நாடக மாநிலத்தைச் சேர்ந்த அவர் , அங்கு குக்கனூர் என்ற இடத்தில் நடந்த விழாவில் கலந்து கொண்டு பேசிய போது , மதச் சார்பின்மைவாதிகள் , முற்போக்காளர்கள் என கூறிக் கொள்பவர்கள் , உண்மையில் தங்கள் பெற்றோர் மற்றும் தங்கள் ரத்தத்தின் அடையாளம் இல்லாதவர்கள் . இதுபோன்ற அடையாளம் மூலம்தான் ஒருவர் சுயமரியாதையைப் பெற முடியும் . சிலர் தங்களை முஸ்லிம் , கிறிஸ்தவர் , பிராமணர் , லிங்காயத் , இந்து என அடையாளப்படுத்திக் கொள்வது எனக்கு மகிழ்ச்சியே . ஆனால் சிலர் மதச் சார்பற்றவர்கள் என கூறும்போதுதான் பிரச்சினை ஏற்படுகிறது என தெரிவித்தார் . நமது அரசியல் சட்டத்தைப் பொறுத்தவரை , காலத்திற்கு ஏற்றவாறு அவ்வப்போது பல மாற்றங்கள் செய்யப்பட்டுள்ளன . தற்போது நாம் அதற்கு தயாராக இருக்க வேண்டும் . பாஜக அரசு விரைவில் அந்தப் பணியில் ஈடுபடும் எனவும் குறிப்பிட்டார் . மத்திய அமைச்சரின் இத்தகைய பேச்சுக்கு காங்கிரஸ் கடும் கண்டனம் தெரிவித்து வருகின்றது . இரண்டு நாட்களாக குளிர்கால கூட்டத்தொடர் ஒத்திவைக்கப்பட்டுள்ளது . இந்நிலையில் , மத்திய அமைச்சர் ஆனந்த்குமார் ஹெக்டேயின் பேச்சு மதச்சார்பின்மைக்கு எதிரானது எனவும் இந்திய அரசியலமைப்புக்கு எதிரான மீறல் எனவும் திமுக செயல்தலைவர் ஸ்டாலின் கண்டனம் தெரிவித்துள்ளார் . அவரது பேச்சை நீக்குவதற்கு பதில் அவரை அமைச்சரவையில் இருந்து பிரதமர் மோடி நீக்க வேண்டும் எனவும் ஸ்டாலின் வலியுத்தியுள்ளார் .


கோலமாவு கோகிலா திரைப்படம் கதாநாயகியை மையப்படுத்தி எடுக்கப்பட்டிருக்கும் படம் . இதில் லேடி சூப்பர் ஸ்டார் நயன்தாரா நடித்திருக்கிறார் . இந்த திரைப்படத்தை நெல்சன் திலீப் குமார் இயக்கியிருக்கிறார் . இத்திரைப்படத்தில் நயன்தாராவுடன் யோகி பாபு , சரண்யா பொன்வண்ணன் , அறந்தாங்கி நிஷா மற்றும் பலர் நடித்திருக்கின்றனர் . இந்த திரைப்படத்தின் பாடல்கள் சமீபத்தில் ரிலீசாகி நல்ல வரவேற்பை பெற்றது . அதிலும் ”எனக்கு கல்யாண வயசு வந்திடுச்சு” பாடல் வைரலாகி இருக்கிறது . இந்த படத்திற்கு இசையமைத்திருப்பவர் அனிரூத் ரவிச்சந்திரன் . தற்போது இந்த கல்யாண வயசு பாடல் ஒரு சர்ச்சையில் சிக்கி இருக்கிறது . இந்த பாடல் ஃபீலிங் மீ எனும் ஆங்கிலப்பாடலை தழுவி இருப்பதாக இணையத்தில் வரும் தகவலே அந்த சர்ச்சைக்கு காரணம் . இதை அறிந்த ரசிகர்கள் அனிரூதா இப்படி செய்தார் ? என அதிர்ச்சியடைந்திருக்கின்றனர் . ஏற்கனவே தலைவா படத்தின் தீம் மியூசிக் பற்றி கூட இது போல ஒரு சர்ச்சை எழுந்தது குறிப்பிடத்தக்கது .


ரஞ்சி கோப்பை கிரிக்கெட் போட்டியின் முதல் அரையிறுதியில் தமிழகத்தை எதிர்கொண்டுள்ள மும்பை , முதல் இன்னிங்ஸில் 150.3 ஓவர்களில் 406 ஓட்டங்கள் குவித்தது . இதன்மூலம் முதல் இன்னிங்ஸில் தமிழக அணியை விட மும்பை 101 ஓட்டங்கள் முன்னிலை பெற்றுள்ளது மும்பை . கடந்த ஞாயிற்றுக்கிழமை தொடங்கிய ஆட்டத்தில் டாஸ் வென்று முதலில் பேட் செய்த தமிழகம் , 115.2 ஓவர்களில் அனைத்து விக்கெட் இழப்புக்கு 305 ஓட்டங்கள் எடுத்தது . இதனையடுத்து தனது முதல் இன்னிங்ஸை தொடங்கிய மும்பை , 2 - ஆம் நாளான திங்கள்கிழமை முடிவில் 60 ஓவர்களில் 4 விக்கெட் இழப்புக்கு 171 ஓட்டங்கள் எடுத்திருந்தது . 3 - ஆம் நாள் ஆட்டத்தை அந்த அணியின் ஆதித்யா தாரே 19 , ஸ்ரேயாஸ் ஐயர் 24 ஓட்டங்களுடன் தொடர்ந்தனர் . இதில் அரைசதம் கடந்த ஆதித்யா 83 ஓட்டங்கள் எடுத்தார் . ஸ்ரேயாஸ் 36 ஓட்டங்களில் வீழ்ந்தார் . தொடர்ந்து வந்த அபிஷேக் 58 , பல்வீந்தர் சாந்து 32 , ஷர்துல் தாக்குர் 52 , அகஷய் கிரப் 5 ஓட்டங்களில் ஆட்டமிழந்தனர் . 150 . 3 ஓவர்களில் 406 ஓட்டங்களை எட்டிய நிலையில் அனைத்து விக்கெட்டுகளையும் இழந்தது மும்பை . தமிழக தரப்பில் விஜய் சங்கர் அதிகபட்சமாக 4 விக்கெட்டுகள் வீழ்த்தினார் .


இன்று அண்ணா அறிவாலயத்தில் நடந்த எதிர்கட்சிகள் கூட்டத்தில் இரண்டு குழுக்களாகப் பிரிந்து காவிரி உரிமை மீட்புப் பயணத்தை எப்படி நடத்தப் போவது என பக்காவாக பிளான் போட்டு கொடுத்திருக்கிறார் திமுக செயல் தலைவர் ஸ்டாலின் . காவிரி மேலாண்மை வாரியம் அமைக்கக் கோரி தமிழகத்தில் தொடர்ந்து போராட்டம் நடைபெற்று வருகிறது . நேற்று தமிழகம் முழுவதும் முழு அடைப்பு நடைபெற்ற நிலையில் , மறியல் போராட்டங்களில் ஈடுபட்டு 1 லட்சத்துக்கும் மேற்பட்டோர் கைது செய்யப்பட்டனர் . சென்னையில் மு . க . ஸ்டாலின் உள்ளிட்ட தலைவர்கள் கைது செய்யப்பட்டனர் . அப்போது பேசிய ஸ்டாலின் , தலைவர்கள் கைது செய்யப்பட்டதால் அனைத்துக் கட்சிக் கூட்டம் நாளை நடைபெறும் என்றும் , அதில் காவிரி உரிமை மீட்புப் பயணத்தை எவ்வகையில் நடத்துவது என்பது குறித்தும் முடிவு செய்யப்படும் என்று தெரிவித்தார் . அதன்படி சென்னை அண்ணா அறிவாலயத்தில் இன்று காலை திமுக செயல்தலைவர் ஸ்டாலின் தலைமையில் அனைத்துக் கட்சிக் கூட்டம் துவங்கியது . திருநாவுக்கரசர் , கி . வீரமணி , திருமாவளவன் , முத்தரசன் , கே . பாலகிருஷ்ணன் , ஜி . ராமகிருஷ்ணன் , காதர் மொய்தீன் உள்ளிட்டத் தலைவர்கள் இதில் கலந்துகொண்டனர் . மதிமுக சார்பில் திருப்பூர் துரைசாமி கலந்துகொண்டார் . பிறகு செய்தியாளர்களிடம் பேசிய திமுக செயல்தலைவர் ஸ்டாலின் , வரலாற்றில் இதுவரை இல்லாத அளவுக்கு , முழு அடைப்பு போராட்டம் நூறு சதவிகிதம் வெற்றி பெற்றுள்ளது . போராட்டத்திற்கு ஆதரவு தெரிவித்த அனைத்துத் தரப்பினருக்கும் நன்றி தெரிவித்து இரண்டாவது தீர்மானம் நிறைவேற்றப்பட்டது . மூன்றாவதாக உச்ச நீதிமன்றத்தில் மூன்று மாதம் அவகாசம் கேட்டுள்ள மத்திய அரசின் மனுவைத் திரும்பப் பெற வேண்டும் என்று தீர்மானமாக இயற்றியுள்ளோம் " என்று தெரிவித்தார் . காவிரி உரிமை மீட்புப் பயணம் குறித்துப் பேசிய ஸ்டாலின் , உரிமை மீட்பு பயணத்தை டெல்டா பகுதி முழுவதும் நடத்திட வேண்டும் என்று அனைத்துத் தலைவர்களும் ஒட்டுமொத்தமாகத் திட்டமிட்டுள்ளோம் . அந்த வகையில் இரண்டு குழுக்களாகப் பிரிந்து உரிமை மீட்பு பயணத்தை நடத்த உள்ளோம் . நாளை திருச்சி மாவட்டம் முக்கொம்பிலிருந்து முதல் பயணம் புறப்படுகிறது . மற்றொரு பயணம் வரும் 9ஆம் தேதி அரியலூர் மாவட்டத்திலிருந்து தொடங்கப்பட உள்ளது . இதில் தலைவர்கள் மட்டுமல்லாது ஒவ்வொரு கட்சியினுடைய நிர்வாகிகளும் , தொண்டர்களும் கலந்துகொள்ள உள்ளனர் . இரு பயணத்தையும் திக தலைவர் கி . வீரமணி துவக்கி வைக்கிறார் " என்றும் கூறினார் . மேலும் , " 1989 இல் கொண்டுவரப்பட்ட வன்கொடுமை தடுப்புச் சட்டத்தை நீர்த்துப்போகச் செய்யும் அளவுக்கு உச்ச நீதிமன்றம் வழங்கியுள்ளத் தீர்ப்பை திரும்பப் பெற வேண்டும் என்று வலியுறுத்தி வரும் 16ஆம் தேதி சென்னை மாபெரும் கண்டன ஆர்ப்பாட்டத்தை நடத்த முடிவு செய்துள்ளோம் . இதில் அனைத்துக் கட்சித் தலைவர்களும் கலந்து கொள்வார்கள் " என்றும் ஸ்டாலின் கூறினார் .


மதுரை தமிழகத்தில் நடைபெறும் வருமானவரிச் சோதனைக்கும் , மாநில அரசுக்கும் தொடர்பில்லை என்று தமிழக செய்தித்துறை அமைச்சர் கடம்பூர் ராஜூ தெரிவித்துள்ளார் . சென்னையில் இருந்து நேற்று மதுரை வந்தார் தமிழக செய்தித்துறை அமைச்சர் கடம்பூர் ராஜூ . அப்போது விமான நிலையத்தில் அவர் செய்தியாளர்களிடம் கூறியதுஃ " மறைந்த முதல்வர் ஜெயலலிதா அதிமுகவின் நிறுவனர் எம் . ஜி . ஆர் நூற்றாண்டு விழாவை சிறப்பாக கொண்டாட எண்ணினார் . பழனிசாமி இதுவரை 22 மாவட்டங்களில் எம் . ஜி . ஆர் . நூற்றாண்டு விழாவை வெற்றிகரமாக நடத்தியுள்ளார் . மேலும் , எம் . ஜி . ஆரின் சாதனைகள் , பெருமைகளை வருங்கால சந்ததியினர் அறிந்துகொள்ள அவரின் வாழ்க்கை வரலாற்றை சித்தரிக்கும் திரைப்படம் எடுக்கும் பணியை ரமணா பிக்ஸர்ஸ் நிறுவனம் தொடங்கியுள்ளது தமிழகத்தில் நடைபெறும் வருமானவரிச் சோதனைக்கும் , மாநில அரசுக்கும் தொடர்பில்லை . அவர்களுக்கு வந்த தகவலின் அடிப்படையில் பணி செய்கின்றனர் . சுகாதாரத்துறை அமைச்சர் விஜயபாஸ்கர் வீடு , அலுவலகத்தில் கூட வருமானவரிச் சோதனை நடைபெற்றது . அவர் ஐந்து , ஆறு முறை விசாரணைக்குச் சென்று ஒத்துழைப்பு கொடுத்தார் . அவர்களின் விசாரணை வெளிப்படையானது " என்று அவர் தெரிவித்தார் .


சினிமாவில் ' செக்ஸ் ' தொல்லைகள் இருப்பதாக இந்தி , தெலுங்கு , மலையாள நடிகைகள் தொடர்ந்து குற்றம் சாட்டி வருகின்றனர் . சினிமாவில் நடிக்க வாய்ப்பு கேட்கும் நடிகைகளை பெரிய தயாரிப்பாளர்களும் , இயக்குனர்களும் படுக்கைக்கு அழைப்பதாகவும் பல குற்றச்சாட்டுகள் முன்வைக்கப்பட்டு வருகிறது . இந்நிலையில் சமீபத்தில் பிரபல பாலிவுட் நடிகை ராதிகா ஆப்தே தென்னிந்திய மொழி படம் ஒன்றில் நடித்த போது , பிரபல நடிகர் ஒருவர் அவருடைய கால்களை தடவி பாலியல் தொல்லை கொடுத்ததாகவும் , இதனால் அவரை ஓங்கி அறைந்ததாகவும் கூறி பரபரப்பை ஏற்படுத்தினார் . இந்நிலையில் பாலியல் தொல்லைகளை நடிகைகள் தைரியமாக வெளியில் சொல்ல முன்வர வேண்டும் என்றும் அப்போதுதான் இந்த குற்றங்கள் குறையும் என்றும் சமூக ஆர்வலர்கள் கருத்து தெரிவித்து வருகின்றனர் . இதுகுறித்து தற்போது தன்னுடைய அனுபவத்தை பகிர்ந்துள்ள நடிகை ரகுல் ப்ரீத் சிங் பாலியல் துன்புறுத்தல் நடைபெறுவது இல்லை என்று கூறி முற்றிலும் மறுத்தனர் . இது குறித்து அவர் தெரிவிக்கையில் , ' வாய்ப்பு கேட்கும் நடிகைகளை படுக்கைக்கு அழைப்பதாக கூறப்படுவது உண்மைக்கு மாறானது . அப்படி எந்த தவறும் பல உலகில் நடக்கவில்லை . நான் 4 வருடமாக சினாவில் இருக்கிறேன் . எனக்கு அது மாதிரி அனுபவங்கள் ஏற்பட்டது இல்லை என தெரிவித்தார் . இதற்கு பிரபல தெலுங்கு நடிகையான மாதவி லதா எதிர்ப்பு தெரிவித்ததுடன் ரகுல் ப்ரீத் சிங்கை கண்டித்தும் இருக்கிறார் . இது குறித்து அவர் கூறுகையில் . . சினிமாவில் வாய்ப்பு கேட்கும் நடிகைகளை படுக்கைக்கு அழைக்கும் நிலைமை இருக்கிறது . ரகுல் அப்படி எதுவும் இல்லை என்று கூறுவது ஏற்க முடியாததாக உள்ளது . அவர் பொய் சொல்லுகிறார் . செக்ஸ் தொல்லைகளை வெளிப்படுத்தினால் பட வாய்ப்பு கிடைக்காது என்பதாலும் , படத்தில் இருந்து ஒதுக்கி விடுவார்கள் என்பதாலும் இதுபோன்ற சம்பவங்களை வெளியில் சொல்ல நடிகைகள் தயங்குகிறார்கள் . ஹாலிவுட் நடிகைகள் கூட பாலியல் தொல்லைக்கு எதிராக ஒன்றிணைந்து இருக்கிறார்கள் , ஆனால் அந்த நிலைமை இங்கு இல்லை என்பது துரதஷ்டம் என தெரிவித்துள்ளார் .


மறைந்த முதலமைச்சர் ஜெயலலிதா வாழ்ந்த போய்ஸ் தோட்ட வேதா இல்லத்துக்குள் , ஜெயலலிதாவுக்கு திதி கொடுப்பதாகக் கூறி உள்ளே செல்ல முயன்ற டி . டி . வி . தினகரன் ஆதரவாளர்களுக்கு அனுமதி மறுத்த காவல்துறையினர் அவர்களை அங்கிருந்து திருப்பி அனுப்பினர் . இந்தக் காரணத்தைச் சொல்லிக் குவிந்த தினகரன் ஆதரவாளர்கள் திடீரென 200 க்கும் மேற்பட்டோர் அங்கே குவித்தால் சிறிது நேரம் அங்கு பதற்றம் நிலவியது . ஜெயலலிதாவின் போயஸ் தோட்ட இல்லம் அவரது மறைவுக்குப் பிறகு அரசுடமை ஆக்கப்படும் என அறிவிக்கப்பட்டது . அந்த அறிவிப்பு வெளிவரும் முன்னே , இவ்வாறாக அறிவிக்கப்படக் கூடும் என்ற எதிர்பார்ப்பு நிலவியபோதே , போயஸ் இல்லத்தில் இருந்து சசிகலா குடும்பத்தினரால் முக்கியமான பொருள்கள் அங்கிருந்து வெளியேற்றப்பட்டன . இந்நிலையில் சசிகலா குடும்பத்தினரின் வீடுகளில் சோதனை முடித்த சில நாட்களில் , கடந்த வாரம் போயஸ் தோட்ட இல்லத்துக்குள்ளும் அதிரடியாகப் புகுந்த வருமானவரித் துறையினர் சசிகலாவின் 5 அறைகள் , ஜெயலலிதாவின் உதவியாளர் பூங்குன்றனின் அறை என சோதனை மேற்கொண்டனர் . ஆனால் , ஜெயலலிதாவின் தனிப்பட்ட அறையில் சோதனை மேற்கொள்ள ஜெயா டிவி . , யின் நிர்வாகி விவேக் ஜெயராமன் தடுத்ததாகவும் , அதைத் தாங்கள் அனுமதிக்கவில்லை என்றும் கூறியிருந்தார் . இது அப்போதே பலத்த சந்தேகத்தை ஏற்படுத்தியது . ஜெயலலிதாவின் வீட்டில் சோதனை மேற்கொள்ள இத்தகைய எதிர்ப்பு ஏன் என்பது பலரது கேள்வி . அந்தக் கேள்விக்கான விடை விரைவில் கிடைத்து விடும் . ஏற்கெனவே திமுக . , ஆட்சியில் 1996ல் இதே ஜெயலலிதா வீட்டில் சோதனை மேற்கொள்ளப் பட்டது . அந்த சோதனையைச் செய்த திமுகவுடன் கைகோர்த்துக் கொண்டு தினகரன் உள்ளிட்ட சசிகலா தரப்பினர் இப்போது அரசியல் செய்து வருகின்றனர் . அதைப் பார்த்தால் , ஜெயலலிதா வீட்டில் சோதனையா என்று ஏதோ செண்டிமெண்ட்டாக தகவல் பரப்பி , திசை திருப்பும் பணியைத்தான் இவர்கள் செய்து வருகிறார்கள் என்பது தெளிவாகத் தெரிகிறது . ஜெயலலிதா வீட்டில் நடந்த இந்த சோதனையின் போது , பென் டிரைவ் , லேப்டாப் , ஹார்டு - டிஸ்க் என பல முக்கிய ஆதாரங்கள் கைப்பற்றப்பட்டன . இதைத் தொடர்ந்து வேதா இல்லத்தில் உள்ள 6 அறைகள் சீல் வைக்கப்பட்டு அங்கே பலத்த போலீஸ் பாதுகாப்பு போடப்பட்டுள்ளது . இந்நிலையில் இன்று திடீரென போயஸ் கார்டன் பகுதியில் போலீஸ் குவிக்கப்பட்டது . முதலில் தினகரன் ஆதரவாளர்கள் போயஸ் கார்டனை முற்றுகையிடப் போவதாக தகவல் வந்தது . இதையடுத்து தகுதி நீக்கம் செய்யப்பட்ட எம்எல்ஏ வெற்றிவேல் , முன்னாள் அமைச்சர் செந்தமிழன் , கலைராஜன் உள்ளிட்ட 200 க்கும் மேற்பட்டோர் போயஸ் கார்டனை முற்றுகையிட்டு உள்ளே நுழைய முயன்றனர் . ஆனால் , முற்றுகை இடப் போவதான விஷயம் மட்டும் இப்போது மாறிப் போனது . மறைந்த ஜெயலலிதாவுக்கு மாதாமாதம் செய்யக்கூடிய சடங்குகளைச் செய்ய தங்களை அனுமதிக்க வேண்டும் என அவர்கள் கோரிக்கை வைத்தனர் . ஆனால் வருமான வரி சோதனை நடைபெற்று அறைகள் சீல் வைக்கப்பட்டுள்ளதால் யாரையும் உள்ளே விடமுடியாது என போலீசார் தெரிவித்தனர் . திதி நடத்தக் கூடிய புரோகிதர்களை மட்டுமாவது உள்ளே அனுமதிக்க வேண்டும் என அவர்கள் கோரினர் . ஆனால் , அதற்கும் போலீஸார் அனுமதி மறுத்தனர் . இதைத் தொடர்ந்து செய்தியாளர்களிடம் பேசிய வெற்றிவேல் , ஒவ்வொரு மாதமும் நடைபெறும் திதியை நடத்தத்தான் நாங்கள் அனுமதி கேட்டோம் . ஆனால் அதற்குக் கூட இந்த மக்கள் விரோத அரசு அனுமதி அளிக்க மறுத்து விட்டது எனக் குறிப்பிட்டார் . புரோகிதர்களைக் கூட அவர்கள் விட மறுத்ததாகக் கூறிய வெற்றிவேல் , இவர்களை அம்மாவின் ஆன்மா மன்னிக்காது என தெரிவித்தார் . கிட்டத்தட்ட , சென்ற மாதம் வரை போயஸ் கார்டனில் சசிகலா குடும்பத்தினர் எளிதாக சென்று வந்து கொண்டிருந்தனர் . கட்டுப்பாடு அவர்கள் கையில் இருந்தது . என்னதான் அரசு நினைவில்லம் ஆக்கப்படும் என்று அறிவித்திருந்தாலும் , முழு கட்டுப்பாட்டையும் அரசு எடுத்துக் கொள்ளவில்லை . அதே போல் , ஜெயலலிதாவின் அண்ணன் மகள் தீபா , தீபக் என உறவினர்களும் சென்றதாகத் தெரியவில்லை . இத்தனை நாட்களும் புரோஹிதர்களை வைத்து அந்த இல்லத்தில் மாச திதி எதுவும் செய்ததாகத் தெரியவில்லை . இந்நிலையில் திடீரென்று திதி கொடுக்க அவர்கள் சென்றது ஏன் என்ற கேள்வியை எழுப்புகின்றனர் பலர் . பொதுவாக , திவசம் என்பது , இறந்தவர் குடும்பத்தில் உள்ள வாரிசுகள் அல்லது இரத்த பந்தம் கொண்டவர்கள் செய்வார்கள் . அம்மா குடும்பத்தில் பலர் இருக்கும் போது திதி செய்ய இவர்கள் யார் ? வெற்றிவேல் , கலைராஜன் உள்ளிட்டோர் என்ன முறையில் திதி கொடுக்கச் சென்றார்கள் ? அதற்கும் இதற்கும் என்ன தொடர்பு ? எனவே , அம்மா அறையில் ஏதோ உள்ளது . அதை எடுக்கத்தான் , இப்படி ஒரு முயற்சியை தினகரன் ஆதரவாளர்கள் மேற்கொண்டுள்ளனர் . அதனை இன்று போலீசார் முறியடித்துள்ளனர் . எனவே , இந்த அறை விவகாரத்தில் ஐ . டி . , துறையும் போலீஸாரும் எச்சரிக்கையுடன் இருக்க வேண்டும் என்று விவாதங்கள் பல இப்போது எழுந்திருக்கின்றன .


இந்தியன் சூப்பர் லீக் போட்டியில் 62 - வது லீக் ஆட்டத்தில் புனே சிட்டியை வீழ்த்தி , கேரளா பிளாஸ்டர்ஸ் ஐந்தாவது வெற்றியை பெற்றது . இந்தியன் சூப்பர் லீக் - 4 ( ஐ . எஸ் . எல் . ) கால்பந்து தொடரில் புனேயில் நடந்த 62 - வது லீக் ஆட்டத்தில் கேரளா பிளாஸ்டர்ஸ் - புனே சிட்டி அணிகள் மோதின . இந்த ஆட்டத்தில் முதல் பாதியில் கோல் ஏதும் விழவில்லை . 58 - வது நிமிடத்தில் கேரளாவின் ஜாக்கிசந்த்சிங் கோல் அடித்தார் . 78 - வது நிமிடத்தில் கிடைத்த ‘பெனால்டி’ வாய்ப்பை புனே வீரர் எமிலியானோ அல்பாரோ கோலாக மாற்றினார் . இதையடுத்து சமனை நோக்கி நகர்ந்த ஆட்டத்தில் கடைசி நிமிடத்தில் கேரளாவின் சி . கே . வினீத் கோல் போட்டு கேரளாவுக்கு 2 - 1 என்ற கோல் கணக்கில் வெற்றியை தேடித்தந்தார் . 14 - வது லீக்கில் ஆடிய கேரளாவுக்கு இது 5 - வது வெற்றியாகும் . புனே சிட்டிக்கு 5 - வது தோல்வியாகும் .


முதன்முறையாக பியோங்சாங் நகரில் நடக்க இருக்கும் குளிர்கால ஒலிம்பிக் போட்டியை தென் கொரியா நடத்த அனுமதி அளித்துள்ளது சர்வதேச ஒலிம்பிக் கமிட்டி ( ஐஓசி ) . ஐஓசி நடத்திய வாக்கெடுப்பில் பிரான்ஸ் , ஜெர்மனி நாடுகளுடன் தென் கொரியாவும் பங்கேற்றது . இதில் , 63 வாக்குகளைப் பெற்ற தென் கொரியா இரண்டாவது முறையாக ஒலிம்பிக் போட்டியை நடத்தும் வாய்ப்பைப் பெற்றது . முன்னதாக , தலைநகர் சியோலில் கடந்த 1988 - ஆம் ஆண்டு கோடைகால ஒலிம்பிக் போட்டியை தென் கொரியா நடத்தியுள்ளது என்பது குறிப்பிடத்தக்கது . கடந்த 2010,2014 - ஆம் ஆண்டுகளிலும் குளிர்கால ஒலிம்பிக் போட்டியை நடத்த முயற்சித்த தென் கொரியா , இறுதிச்சுற்று வாக்கெடுப்பில் குறைந்த வாக்குகளைப் பெற்று அந்த வாய்ப்பை இழந்திருந்தது . இந்த நிலையில் , இந்த 23 - வது குளிர்கால ஒலிம்பிக் போட்டியை நடத்தும் வாய்ப்பை தென் கொரியா பெற்றுள்ளது . இந்த பியோங்சாங் ஒலிம்பிக்கில் மொத்தம் 92 நாடுகளும் , 2,952 வீரர் / வீராங்கனைகளும் கலந்து கொள்வர் என்று எதிர்பார்க்கப்படுகிறது . பிப்ரவரி 8 - ஆம் தேதி முதல் போட்டிகள் தொடங்கினாலும் , தொடக்க விழா நிகழ்ச்சிகள் 9 - ஆம் தேதி நடைபெறுகிறது . 25 - ஆம் தேதி நிறைவு நிகழ்ச்சி நடைபெறுகிறது . ஒலிம்பிக் போட்டிக்கான சின்னமாக வெள்ளைப் புலியை தென்கொரியா அறிவித்துள்ளது . வெள்ளைப் புலி , அந்நாட்டு புராணக் கதைகளிலும் , கலாசாரத்திலும் நெருங்கிய தொடர்புடையதாகும் . இந்த குளிர்கால ஒலிம்பிக் போட்டியில் ஈகுவடார் , எரித்ரியா , கொசோவா , நைஜீரியா , சிங்கப்பூர் , மலேசியா ஆகிய 6 நாடுகள் முதல் முறையாகப் பங்கேற்க உள்ளன . ஆல்பைன் ஸ்கீயிங் , பைத்லான் ( கிராஸ் கன்ட்ரி ஸ்கீயிங் , ரைஃபிள் துப்பாக்கி சுடுதல் ) , பாப்ஸ்லிக் , கிராஸ் கன்ட்ரி ஸ்கீயிங் , கர்லிங் , ஃபிகர் ஸ்கேட்டிங் , பிரீ ஸ்டைல் ஸ்கீயிங் , ஐஸ் ஹாக்கி , லூஜ் , நார்டிக் கம்பைன்ட் , ஷார்ட் டிராக் ஸ்பீடு ஸ்கேட்டிங் , ஸ்கெலட்டான் , ஸ்கை ஜம்பிங் , ஸ்னோ போர்டு , ஸ்பீடு ஸ்கேட்டிங் ஆகிய 15 விளையாட்டு போட்டிகள் இந்த ஒலிம்பிக்க்கில் நடைபெறவுள்ளன . இந்தியாவின் சார்பில் பனிச்சறுக்கில் ஒரு வகையான லூக் விளையாட்டு வீரர் ஷிவா கேசவனும் , கிராஸ் கன்ட்ரி ஸ்கீயிங் வீரர் ஜெகதீஷ் சிங்கும் பங்கேற்கின்றனர் . இதில் ஷிவா , 6 - வது முறையாக குளிர்கால ஒலிம்பிக் போட்டியில் கலந்து கொள்கிறார் .


டெஸ்ட் போட்டியில் விளையாடுவது போன்று இயல்பான ஆட்டத்தை வெளிப்படுத்து என்று விக்கெட் கீப்பர் எம் . எஸ் . தோனி வழங்கிய அறிவுரையால் தான் நான் சிறப்பாக விளையாட முடிந்தது என்று இந்திய வேகப்பந்து வீச்சாளர் புவனேஸ்வர் குமார் தெரிவித்துள்ளார் . இலங்கைக்கு எதிரான 2 - வது ஒரு நாள் கிரிக்கெட் ஆட்டம் பல்லகெலே நகரில் வியாழக்கிழமை நடைபெற்றது . இதில் , டக்வொர்த் லீவிஸ் விதிப்படி இந்தியா மூன்று விக்கெட் வித்தியாசத்தில் வெற்றி கண்டது . இந்திய அணி 21.5 ஓவர்களில் 131 ஓட்டங்களுக்கு 7 விக்கெட்டுகளை இழந்து தடுமாறியதால் இந்தியா தோற்றுவிடும் என எதிர்பார்க்கப்பட்டது . ஆனால் , 7 - வது விக்கெட்டுக்கு இணைந்த தோனியும் , புவனேஸ்வர் குமாரும் அபாரமாக ஆடி 100 ஓட்டங்கள் சேர்த்து வெற்றித் தேடித் தந்தனர் . புவனேஸ்வர் குமார் 80 பந்துகளில் 1 சிக்ஸர் , 4 பவுண்டரிகளுடன் 53 ஓட்டங்கள் , தோனி 68 பந்துகளில் 1 பவுண்டரியுடன் 45 ஓட்டங்கள் எடுத்து ஆட்டமிழக்காமல் இருந்தனர் . பிறகு செய்தியாளர்களைச் சந்தித்த புவனேஸ்வர் குமார் கூறியதுஃ “நான் பேட் செய்வதற்கு களமிறங்கியபோது , டெஸ்ட் போட்டியில் நான் விளையாடக்கூடிய இயல்பான ஆட்டத்தை வெளிப்படுத்துமாறு தோனி என்னிடம் கூறினார் . மேலும் , ஏராளமான ஓவர்கள் இருப்பதால் , எவ்வித பதற்றமும் இன்றி விளையாடுமாறு தோனி கூறினார் . நிதானமாக ஆடி இலங்கை பந்துவீச்சாளர்களை திணறவைத்துவிட்டால் , எளிதாக இலக்கை எட்ட முடியும் என எங்களுக்குத் தெரியும் . நான் பேட் செய்ய வந்தபோது , ஏற்கெனவே 7 விக்கெட்டுகளை இழந்திருந்தோம் . அப்போது இழப்பதற்கு ஒன்றும் இல்லை என்பது எனக்குத் தெரியும் . அதனால் நிதானமாக ஆடலாம் . முடிந்த அளவுக்கு தோனிக்கு உதவும் வகையில் விளையாடுவோம் என நினைத்தேன் . அதை மட்டுமே நான் முயற்சித்தேன் . எங்கள் அணியின் தொடக்க வீரர்கள் இருவரும் சிறப்பாக ஆடி நல்ல தொடக்கத்தை ஏற்படுத்திக் கொடுத்தனர் . அதன்பிறகு திடீரென 4 விக்கெட்டுகளை இழந்ததால் நாங்கள் பதற்றமான சூழலுக்கு தள்ளப்பட்டோம் . நான் கடைசி வரை களத்தில் நிற்க வேண்டும் என்றுதான் இந்திய அணி விரும்பியது . நானும் அதையே செய்ய நினைத்தேன் . 47 ஓவர்கள் வரை களத்தில் நின்றால் மட்டுமே வெற்றிபெறக்கூடிய வாய்ப்பு இருந்தது . அதுதான் எனது திட்டமாகவும் இருந்தது” என்றார் . ஒரு நாள் போட்டியில் முதல்முறையாக அரை சதமடித்துள்ளார் புவனேஸ்வர் குமார் . கடந்த எட்டு ஆண்டுகளில் ஒரு நாள் போட்டியில் 9 - வது பேட்ஸ்மேனாக களமிறங்கி அரை சதமடித்த முதல் இந்தியர் என்ற பெயரை பெற்றார் . குமார்தான் .